Hipoteken dirua behar du gizarteak | Ekonomia | Berria\nHerritarrak ilara egiten banku batean. CEREIJIDO / EFE Tamaina handiagoan ikusi\n«Gabonak salbatzea» da pandemiaren bigarren olatuko mantretako bat. Lelo kontsumista traza osoa du, baina egia da orain dardarka dauden dendari asko —ostalariek egoera zailagoa dute— urte amaierako kanpainaren zain daudela 2020ko hondamendiaren ondorioak leuntzeko. Kontsumismoa bainoago, ohiko kontsumoa behar dute, familiena, eta kontsumo hori sustatzen duen erregaia dirua da. Egia sinple bezain biribila da hori. Etxe askotan, ordea, ez dabiltza bisigutarako, baina ezta ere eztulka dabilen garbigailua aldatzeko, zapatak erosteko edota dentistarengana joateko. Litekeena da gizartearen zati handi bat aurrerantzean uzkurrago ibiltzea gastu bat egin ala ez erabakitzean. Bai behintzat laguntzen ez bazaio.\nGaldera zuzena da: abenduan hala nahiko luketen etxeetan 578 eta 636 euro artean sartuko balira, aldartea aldatuko al litzateke? Eskaintza ez da hilabete hori barkatzea, errekargurik gabe atzeratzea baizik. Hamabost urteko mailegua duten askok hamabost urte eta hilabete batekoa onartuko lukete orain arnas pixka bat hartzeraren truke—EAEn batez beste 26 urterako maileguak eskatzen dira—. Eta ez bakarrik abenduan, zergatik ez atzeratu 2021eko ordainketen herena edo laurdena? Udaberrian, Espainiako Gobernuak hipoteken moratoria lege bat adostu zuen bankuekin, eta 226.285 maileguri aplikatu zitzaien, eskatu zutenen %83. Asko al dira? Ez dirudi. 2019an guztira eskatu zirenen erdia lirateke, baina kontuan hartu behar da 2007az geroztik 7.840.565 hipoteka mailegu onartu direla Espainian.\nMaileguen atzerapena alokairuetara zabal daiteke, baina konplexuagoa da, egon baitaude alokatua duten jabetzaren diruaren premia duten jabeak. Esplora daiteke, baina milaka jabek milaka kasuistika dituzte. Hipoteken kasuan inbutua txikiagoa da, bankuak ez dira hainbeste. EAEn, esaterako, hipoteka maileguen %45 Kutxabankek eman ditu. Banku horrek aurtengo uztailean iazko hilabete berean baino %24 hipoteka mailegu gehiago sinatu ditu, eta ekainean %9,9 gehiago. Iaz 352 milioi euroren irabaziak izan zituen, eta aurtengo lehen seihilekoan 137. Iaz tarte berean irabazitakoa baino %30 gutxiago da, baina itxialdi betean zegoen gizartea, eta, gutxiago irabazi arren, 187 milioi bideratu ditu hornidutera. Gauzak hala ikusita, eutsiko al lioke mailegua duten bezeroetako askok —ez du zertan guztiek— 2021eko ordainketen %25 atzeratzea?\nPandemia sakrifizio handi garaia izan da: erakunde publikoek egin dituzte, negozio txikiek, ostalariek, langileek, adinekoek... eta orain bankuen txanda iritsi da. Diru kopuru handi bat tokiz aldatzea da azken finean: bankuen funtsetatik negozioen kutxetara. Behin han, erakunde publikoetara, zergen bitartez, eta bankuetara itzuliko da. Bankuei proposatu behar zaie, eta, ez badute nahi, behartu. Salbuespen egoerek ezohiko neurriak eskatzen dituzte. Horretarako daude legeak, biztanleak babestu eta auzolanaren sakrifizioa banatzeko.


Euskal talde bat Utah-ko Springville World Folkfest-en — dantzan.eus\nHemen zaude: Hasiera › Hemeroteka › Euskal talde bat Utah-ko Springville World Folkfest-en\nEuskal talde bat Utah-ko Springville World Folkfest-en\nItsasi taldeko hogeita hamahiru kide etorri dira Utah-ko Salt Lake City hiriburutik ordu bete hegoaldera dagoen Springville herrira. Errepertorio zabala ekarri dute, Euskal Herriko zenbait probintziatako kolore eta era askotako dantzak ekarri baititu, Lapurdiko eta Nafarroako inauterietatik Bizkaiko eta Zuberoako beste hainbat dantzetara. Jaialdiaren hamazazpigarren edizio honek iraun bitartean, egunero dantzatuko du eta tartean euskal dantzen ikastaroa ere egin du, uztailaren 17ko saioan hain zuzen.\nSpringvillen igandean eta astelehenean egindako aurkezpen saioen ondoren, Itsasiko dantzari eta musikariek Utah-ko Euskal Etxekoen bisita hartu zuten asteartean, Salt Lake City hiriburutik publiko gisa etorririk. Talde euskal-amerikarraren artean, Utah-ko Triskalariak izeneko euskal dantza taldeko dantzariak ere baziren. Izan ere, astearteko saioan, Mark Gaztambide dantzari utah-tarrak egindako irrintzi ozen eta luze batek errezibitu zuen Itsasikoen emanaldia, dantzari azpeitiarrak harrituta utzita.\nMundu osoko berrehun eta berrogeita hamar bat dantzari bildu ditu orotara folk jaialdi honen hamazapigarren edizioak. Hau da Euskal Herriko dantzariek parte hartzen duten lehenengo aldia. Argazkian, Itsasiko dantzariak Springvillen Ziberuko Godalet Dantza eskaintzen.


Irekia Eusko Jaurlaritza - Gobierno Vasco :: Beatriz Artolazabal´en iritziz, “2018rako aurrekontu-proiektuan DSBEaren inguruan eginiko proposamenaren bidez, ahultasun-egoeran dauden pertsonen babesa bermatu egiten da”\nBeatriz Artolazabal´en iritziz, “2018rako…\nEusko Legebiltzarrean azaldu du “Gobernu honek araua aldatzeko eginiko proposamenak gure herritarrak gehiago eta hobeto babestuko dituela”\nBeatriz Artolazabal Enpleguko eta Gizarte Politiketako sailburuaren iritziz, “2018rako aurrekontu-proiektuan DSBEaren inguruan eginiko proposamenaren bidez, ahultasun-egoeran dauden pertsonen babesa bermatu egiten da”. Legebiltzarrean eman duen azalpenean, Artolazabalek gogorarazi du “gaur egun Diru Sarrerak Bermatzeko eta Gizarteratzeko Legea hobetzeko eta eguneratzeko prozesua martxan dela”.\n“Gizarteratzeko profesionalekin eta adituekin partekatutako lanak, Diru Sarrerak Bermatzeko Errenta Hobetzeko Oinarrien Dokumentuan islatzen denak, Sailak diru-sarrerak bermatzeko errentaren funtzionamenduaren eta eraginaren inguruan eginiko diagnostiko berezia islatzen du eta Legebiltzarrean lantzen ari diren zenbait proposamen planteatzen ditu”, esan du Artolazabal sailburuak.\nBeatriz Artolazabalek gogorarazi du “Gizarte Gaietarako Ministerioak Familia, Haur eta Gizarte Zerbitzuen inguruan eginiko txostenak dioela “Euskadin 488,3 milioi euro inbertitzen direla, alegia, Estatu osoko gastuaren % 35,9, eta batez besteko zenbateko altuenekin”.\n“Gobernu honek prestatu duen beste txosten batek Euskadiko pobrezia erlatiboa deskribatzen du, zeinak, Estatuarekin eta Europako gainerako herrialdeekin alderatuta, adierazten baitigu ongi ari garela lanean eta egoera hobera doala, gure babes-sistemari esker. 2016an, Euskadiko benetako pobrezia-tasa % 9,5etik % 5,8ra jaitsi zen. DSBEaren IX. Legegintzaldian, % 7 murriztu zen, krisia handia izan baitzen. Soldatek ere behera egin zuten”, esan du sailburuak.\nEnpleguko eta Gizarte Politiketako sailburuaren iritziz, “garrantzitsuena da DSBEa gaur egun arrazoizko baldintzen arabera ezarrita ote dagoen, lan-merkatuaren egoera kontuan hartuta: datuek baietz adierazten dute; izan ere, Europako erdialdeko eta iparraldeko herrialde askoren antzeko ongizate-tasei edo altuagoei eusteko aukera eman du”.\nBeatriz Artolazabalek Euskal Ganberan azaldu duenaren arabera: “ez dago zalantzarik, DSBEak ezin du alde batera utzi lan-merkatuaren errealitatea, enpleguko pizgarriak suntsitzeko arriskuan; izan ere, prestazio horiek laguntza bat edo pizgarria izan behar dute enplegura sartzeko”.\n“Norvegiako esperientziarekin erkatutako analisi batean, gure DSBEaren maila gure batez besteko soldataren % 42 dela erakusten zuen, eta, Norvegian, % 28. 2018rako aurrekontu-proiektuan DSBEaren inguruan eginiko proposamenaren bidez, ahultasun-egoeran dauden pertsonen babesa bermatu egiten da”, esan du Artolazabal sailburuak.\n“2018rako aurrekontu-proiektuak bermatu egiten du Euskadin ahultasun-egoeran bizi diren pertsonen babesa, eta aurrera egin da DSBEa eguneratzeko eta berria zehazteko abiapuntu izango den oinarriaren zehaztapenean. Zehaztapena hiru oinarrizko irizpideren arabera egin da: etxeak oinarrizko beharrak babestuta egonik mantentzeak dakarren kostua jaso da; osagarrien sistema beharrei erantzuteko bide gisa planteatzen da, kontuan izanda egoera bereziak (bikotearen presentzia, guraso bakartasuna, seme-alabak etab.), egun ezarritako gehiengo mugak gaindituta; eta amaierako zenbatekoak egokitu egin dira, gaur egun dagoenaren inguruko gastu-egoeraren barruan mantentzeko, betiere oinarrizko beharrei erantzuteko printzipioari eutsiz”, esan du Artolazabalek.\nArtolazabalen hitzetan, “2018ko aurrekontuan jasotako mailek eta DSBEari eta EOPari eskainitakoek dakarten ehunekoak gainditu egiten ditu gure ingurunean ezaugarri horiek dituzten errentak, eta Europa aurreratuaren batez bestekoaren antzeko babes-maila dute”.\n“Gure erkidegoaren egoera positiboa da: gehienez 625 euroko zenbatekoarekin, DSBEaren zenbatekoa, EOPera sarbiderik izan gabe, erosteko parekotasun-ahalei dagokienez Frantzian bermatutako zenbatekoa baino handiagoa da (429), bai eta Alemaniakoa (347), Erresuma Batukoa (423) edo Finlandiakoa (351) baino handiagoa ere. Beraz, ahultasun-egoeran dauden euskal herritarren oinarrizko beharren babesa bermatuta dago, 2018ko aurrekontuan aurreikusi diren zenbatekoekin, gaur egungo egoera sozioekonomikoa kontuan hartuta. Gobernu honek araua aldatzeko eginiko proposamenak gure herritarrak gehiago eta hobeto babestuko ditu. Bertan jarri behar dugu eztabaida”, esan du amaitzeko sailburuak.


Saint-Paul (Gironda) - Wikipedia, entziklopedia askea.\nSaint-Paul (frantsesez eta ofizialki: Saint-Paul) Okzitaniako udalerri bat da. Administratiboki Frantziako Gironda departamenduan dago, Akitania Berria eskualdean. 2013an 892 biztanle zituen.\nCartelègue, Berson, Campugnan, Cars, Générac, Mazion, Saint-Girons-d'Aiguevives, Saint-Martin-Lacaussade eta Saint-Seurin-de-Cursac\n458 (%47.9) 477 (%49.9)\n2007an Saint-Paul udalerrian erroldatutako biztanleak 892 ziren. Familiak 356 ziren, horien artean 85 pertsona bakarrekoak ziren (54 bakarrik bizi ziren gizonak eta 31 bakarrik bizi ziren emakumeak), 103 seme-alabarik gabeko familiak ziren, 134 seme-alabak dituzten bikoteak ziren eta 34 seme-alabak dituzten guraso-bakarreko familiak ziren.\n2007an 409 etxebizitza zeuden, 356 familiaren etxebizitza nagusia ziren, 16 bigarren erresidentzia ziren eta 38 hutsik zeuden. 389 etxeak ziren eta 18 apartamentuak ziren. 356 etxebizitza nagusietatik 267 bere jabearen bizilekua ziren, 66 alokairuan okupaturik zeuden eta 23 doan lagata zeuden; 7 etxek gela bat zuten, 11 etxek bi zituzten, 33 etxek hiru zituzten, 91 etxek lau zituzten eta 213 etxek bost zituzten. 296 etxek euren parking plaza propioa zuten azpian. 159 etxetan ibilgailu bat zegoen eta 174 etxetan bat baino gehiago zituzten.\n2007an lan egiteko adina zuten pertsonak 575 ziren, horien artean 430 aktiboak ziren eta 145 inaktiboak ziren. 430 pertsona aktiboetatik 362 lanean zeuden (201 gizon eta 161 emakume) eta 68 langabezian zeuden (27 gizon eta 41 emakume). 145 pertsona inaktiboetatik 59 erretiraturik zeuden, 41 ikasten zeuden eta 45 "bestelako inaktibo" gisa sailkaturik zeuden.\n2009an Saint-Paul udalerrian 374 unitate fiskal zeuden, 936,5 pertsonek osaturik. Pertsona bakoitzeko diru-sarrera fiskalaren mediana urteko 15.761 euro zen.\n2007an zeuden 27 komertzioetatik, 2 erauzte enpresak ziren, 6 eraikuntza enpresak ziren, 9 ibilgailuen saltze eta konpontze enpresak ziren, 1 ostalaritza eta jatetxe enpresa zen, 2 finantziazio enpresak ziren, 3 zerbitzu enpresak ziren, 3 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 8 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 1 igeltseroa, 2 iturginak, 2 argiketariak eta 1 jatetxe.\n2000. urtean Saint-Paul udalerrian 31 nekazaritza-ustiategi zeuden, 552 hektarea erabiltzen.\nSaint-Seurin-de-Cursac (2,0 km)\nCars (2,4 km)\nSaint-Martin-Lacaussade (3,2 km)


Cid Campeador - Wikipedia, entziklopedia askea.\n(«Rodrigo Díaz de Vivar» orritik birbideratua)\nValentzia, 1099 (53/54 urte)\ncenotaph of El Cid\nDiego Flaínez, Diego Laínez\nJimena Díaz (1074 - 1099)\nGartzea IV.a Nafarroakoa (biloba)\nzalduna, Mertzenarioa eta gudaria\nEl Campeador, El Cid eta El Cid Campeador\nBattle of Alcocer\nRodrigo Díaz de Vivar (1048 - 1099), Cid Campeador izenaz ezaguna (arabierazko سيد sīdi, 'jauna' hitzetik hartuta), Gaztelako noblea izan zen, mertzenarioa eta errekonkistako irudi legendarioa.\nDiego Lainez eta Rodrigo Álvarezen alaba baten semea zen, aita galdu ostean, Fernando I.a Leon eta Gaztelakoa erregearen gortean zaildu zen, Antso printzearen alboan.\n1060. urtearen inguruan zaldun izendatua izan zen, Santiagoko Zaldunen elizan (Zamora), Urraka Zamorako andrearen eskutik. 1063 eta 1072 artean Antsoren alboan izan zen eta guda egin zuen berarekin batera. Errege alferez izendatu zuten Antso Gaztelako tronura igo zenean 1065an.\n1066. urtean Campeador titulua eskuratu zuen, Ximeno Gartzia nafarra Hiru Antsoen Gudan menderatu ostean, Antsoren Alfontso eta Gartzia anaien aurkako gudak irabazten lagundu zuen. Sancho bere arreba Urrakaren aurka borrokatu zen, eta Zamorako hiria setiatu zuen. Han hil egin zuen, Bellido Dolfos nobleak, eta ondorioz Alfontso Alfontso eta Leongo subirano bihurtu zen.\nErrege berriarekin, Garcia Ordoñez bihurtu zen errege-alferez berria eta erregeak, Cidari, bere iloba Ximena ezkontzeko baimena eman zion, 1074 urtean ezkonduz.\n1079 urtean erbesteratua izan zen, eta hainbat errege eta pertsonai boteretsuren zerbitzuetan izan zen hurrengo urteetan, 1099. urtean Valentzian hil zen arte. Bere emazteak Bartzelonako Berenguer III.aren laguntzarekin hiria mantentzea lortu zuen 1101 arte.\nBere balentriak Cantar del Mio Cid poema epikoan jaso ziren.\nRuy, el pequeño Cid (1980, TVE1)\nTizona, El Ciden ezpata\nWikimedia Commonsen badira fitxategi gehiago, gai hau dutenak: Cid Campeador\nOrriaren azken aldaketa: 20 uztaila 2019, 16:54.


Burgoen Plazan bi jaialdi eginen dira azaroaren 6an eta 13an, larunbatetan, Duguna Taldeak antolatuta, beste dantza-talde batzuen parte-hartzearekin | Ayuntamiento de Pamplona\nAzaroaren 6an Kezka Dantza Taldea eta Iurretako dantza-taldea arituko dira, eta azaroaren 13an, Oñatiko dantza-taldeak eta Baztandarrak taldeak dantzatuko dute\n2021ko Azaroa 4a\nDuguna dantzari-taldeak azaroaren 6an eta 13an, 12:00etan, bi jaialdi antolatu ditu Burgoen plazan. Duguna Taldea beste dantza-talde batzuekin batera arituko da, haien zonalde eta herrietako dantza tipikoak interpretatuz. Azaroaren 6an Kezka Dantza Taldea (Eibar) eta Iurretako Dantzariak (Iurreta) taldeek dantzatuko dute. Azaroaren 13an Oñatz Dantza Taldea (Oñati) eta Baztandarrak Dantza Taldea (Baztan) arituko dira.\nKezka Dantza Taldeak Arrateko dantzak interpretatuko ditu, azaroaren 8an, Eibarko Arrateko landan, izen bereko ermitaren inguruetan, dantzatu ohi direnak. Han sortu zen, 1927an, Euskal Herriko Txistularien Elkartea eta, txistulariek bezala, trikitilariek ere Arrate haien elkarteko zaindaritzat hartu dute. Irailaren 8ko prozesioan, eta ondorengo erromerian, dantzak ohikoak izan dira denbora luzez. 2005az geroztik, ezpata-dantza eta trokeo-dantzak (makila txikiena, makila handiena eta brokel-makilena) larunbat honetan dantzatuko diren moduan dantzatzen dira. Kezka Dantza Taldea 1958an sortu zen Eibarko Kirol Klubean, eta Gipuzkoako udalerri horretako festen egutegiko dantzak antzezteaz arduratzen da.\nTaldearen aurreko historia luzea gorabehera, Iurretako dantza-taldea ofizialki 1989an jaio zen, Durangoko udalerritik banandu ondoren. Emanaldietan Durangaldeko hainbat dantza aurkezten dituzte, hala nola “Dantzari-dantza”, larunbatean dantzatuko dena, “Gorulariak” eta “Soka-dantza”. Belaunaldi ezberdinak taldearen izaera aldatzen joan dira. Hasiera batean, mutilek bakarrik zuten dantza egiteko aukera, baina 2018an parekidetasunaren alde emandako pausuaren ondoren, mutilek zein neskek dantzatzen dute. Gerra Zibilaren ondoren zonaldeko dantzak galtzear zeudela, dantzazale sutsu batzuen laguntzarekin, taldeko hainbat kidek Dantzari-dantza berreskuratzea lortu zuten. Ondoren, gorulari-dantza eta emakumezkoen soka-dantza ere berreskuratu ziren.\nOñatz Dantza Taldea eta Baztandarrak, azaroaren 13ko emanaldiko taldeak\nAzaroaren 13an Oñatiko Oñatz Dantza Taldea eta Baztango Baztandarrak taldeak arituko dira. Oñatz Dantza Taldea 1970ean sortu zen. Lehen urteetan haurrendako dantza-taldea izan zen, eta, 1975az geroztik, helduen dantza-taldea ere badu. Gaur egun, taldea ia 400 dantzarik osatzen dute, 300 adingabek eta 75 helduk. Oñatz Dantza Taldearen jarduera nagusia euskal dantza tradizionalak ezagutu, landu eta dantzatzea izan da, batez ere Oñatiko Korpusaren dantzak. Oñatiko “San Miguel”, “Banako”, “Launako”, “Zortziko” eta “Arku-dantza” eskainiko dituzte.\nBaztandarrak dantza-eskola Jo ala Jo kultur taldearen dantza-adarra da. Xede du Baztango dantza herrikoiak praktikatzea, bizitzea, erakustea, ikertzea, birsortzea eta hedatzea, oinarrizko printzipio gisa dantza herritik eta herriarentzat bizirik mantentzea ulertuta. Hiriko dantza-taldearen eredutik urrun, Baztandarrak dantza-eskolako kideak adin guztietako dantzariak dira.\nDuguna Taldea eta beste dantza-taldeen emanaldiak\nAzaroak 6, larunbata. 12:00. Burgoen plaza\nKezka Dantza Taldea (Eibar) - Arrateko dantzak\nIurretako Dantzariak (Iurreta) - Durangaldeko Dantzari-dantza\nAzaroak 13, larunbata. 12:00. Burgoen plaza\nOñatz Dantza Taldea (Oñati) - Oñatiko Korpusaren dantzak\nBaztandarrak Dantza Taldea (Baztan) - Baztango hainbat dantza


Asteburu honetan: Amonaren 8 saltsa • ZUZEU\nAmonaren 8 saltsa –\nAsteburu honetan saltsatan sartu eta amonaren errezeta orrietatik 8 saltsa dakarzkizugu, denak txundituta uzteko, aproposa ama eta izeba bisitan datozenerako, ligatzen laguntzeko ere bai… Izan gozo, gozatu eta on egin! 🙂\nSaltsa tartariarra: maionesa lodia egin eta gehitu mostaza koilarakada bat; ondoren gehitu hiru ozpinetako luzoker, bi kaparrondo koilarakada eta arrauts egosi bat, dena ongi xehatuta.\nVictoria saltsa: maionesa egin eta gehitu prestatutako bi tomate koilarakada lodi.\nMaionesa saltsa berdea: maionesa lodia egin, bi gorringorekin. Espinaka apur bat egosi, eta puregailutik pasa. Maionesarekin nahastu.\nSaltsa ingelesa: egin bexamela, baina esnea erabili beharrean saldarekin; gehitu jerez lehorreko kopa bat eta prestatutako tomate koilarakada bat.\nAurora saltsa: bexamela egin, eta prestatutako lau tomate koilarakada gehitu saltsa arrosa jarri dadin.\nIzokin-itxurako saltsa: maionesa lodia prestatu. Lau pipermorro gorri ondo zukutu eta pasa txinotik edo batidoratik. Maionesara gehitu. Saltsa hau gozo antzekoa geratu behar da.\nOzpin-olio saltsa: baratxuria, tipula, arrautza egosia eta perrexila ondo xehatu, baita piper gorri bat ere nahi izanez gero. Olio birjina ozpinarekin nahastu, eta gehitu gatz pixka bat. Dena batu. Saltsa moteldu nahi bada gehitu ur pixka bat.\nMaionesa saltsa: arrautsa oso bat litro bat oliorentzat. Gatza eta limoi edo ozpin tanta batzuk. Batidorarekin egin daiteke. Mozten bada, beste katilu bero eta lehor batean zuringo edo ur pixka bat jarri, eta irabiatu bitartean bota maionesa apurka. Normalean ondo batzen da.\nSukaldean.eus-etik hemen saltsak gazi eta gozo banaketan:\nJamie Oliver-en hamburgesarekin jateko saltsa sekretua !\nMaionesa eta ketchup-arekin egiteko 4 saltsa:\nAmonaren 8 saltsa


Folklorea bizi-bizi Getxon — dantzan.eus\nHemen zaude: Hasiera › Hemeroteka › Folklorea bizi-bizi Getxon\nFolklorea bizi-bizi Getxon\nAsteburu honetan izango da Getxoko Nazioarteko Folklore Jaialdiaren 31. aldia. Gaurtik domekara, ikuskizun bat eskainiko da egunero, Algortako Muxikebarri zentroan. Aurrekoetan bezala, udalak Itxartu dantza taldearekin batera antolatu du jaialdia. Irlandako eta Senegalgo taldeak izango dira aurtengo nazioarteko gonbidatu bereziak.\nOsasun larrialdiaren ondorioz egindako geldialdia atzean utzita, bueltan da aurten Getxoko Nazioarteko 36. Folklore Jaialdia. Hala, gaurtik hasita domekara arte, Euskal Herriko zein nazioarteko hainbat herritako folklorearen erakusgarri diren partaideak bilduko ditu Algortan. Hain zuzen ere, Getxoko, Irlandako eta Senegalgo taldeek hartuko dute parte 36. aldi honetan. Saio guztiak Muxikebarrin izango dira, 19:00etan. Segurtasun neurri guztiak errespetatuz, askotariko dantzez eta musikaz gozatzeko aukera izango du bertaratuko den publikoak.\n“Urte asko dira jaialdia antolatzen hasi zenetik. Pozgarria da oso aurten, berriz ere, gure herriko zein nazioarteko folklorea aldarrikatzeko sortutako jaialdi hau berriro gurean hartu ahal izatea. Osasun neurri guztiei jarraituz, ziur naiz hurbiltzen diren guztiek gozatzeko aukera ikaragarria izango dutela”, azpimarratu du Marta Herrera Getxoko Udal Kultura Saileko arduradun eta jaialdiko antolatzaileak.\nJaialdia gaur bertan abiatuko da, urtero huts egiten ez duen Algortako Itxartu Algortako (Getxo) dantza taldearen eskutik. Elkartea sortu zenetik, euskal dantzak eta kultura etengabe berritzeko aukera eman du Getxoko taldeak, batik bat dantzari berrien prestakuntzan egiten duen lanari esker. Jaialdiaren aldi guztietan aritzen direnez, urte bakoitzerako euskal dantzetan oinarritutako ikuskizun berezi bat prestatzen saiatzen direla esan du Herrerak. Oraingoan, Asier Bilbao Goitiak zuzendutako taldeak pandemiak gizartean sortu dituen emozioak irudikatuko ditu oholtzan.\n“Itxartu dantza taldeak izugarrizko ahalegina egin du aldi honetan, dantzaren bidez pandemiak gizartean sortutako eraginak irudikatzeko”, azaldu du Herrerak. “Tristezia, alaitasuna, itxaropena… Azken urtean bizitako emozioak izango dituzte hizpide”, erantsi du. Horretarako, taula gainean 30 dantzari baino gehiago bilduko dituzte. “Urtero aritzen direnez, beti egiten dute ahalegin berezi bat mezuren bat helarazteko, eta aurtengoa benetan berezia izango delakoan nago. Izugarria da tradizioz jositako dantza batzuen bidez urtero zerbait berria eskaintzeko gaitasuna izatea”.\nBihar, Belfastetik (Ipar Irlanda) iritsitako Trim The Velvet taldea igoko da agertokira. Irlandako dantza tradizionalak lantzen ditu taldeak: batez ere, battering izeneko aldaera jorratzen du, hau da, zapatekin soinua eginez nazioartean ezagun bihurtu dituen dantza mota. Eta, etzi, jaialdiari amaiera emateko, Senegalgo Ballet Jammu taldea ariko da. 2008an Dakarren sortutako konpainia da Ballet Jammu, eta, ikuskizunak eskaintzeaz gain, musika eta dantza eskola ere baditu, batez ere gazteen formakuntzan sakonduz.\n“Jendeak pozik eta gogotsu itxaroten du jaialdia, azken batean urtero kultura berriren bat ezagutzeko aukera ematen duelako”, esan du Herrerak. Kontatu du Senegalen, dantzan, batez ere gazteak aritzen direla. Azpimarratu du Algortan arituko den taldeak bakearen aldeko aldarria ere ekarriko duela. “Irlandarrek, berriz, mundu osoan famatu egin dituen zapatekin hotsak ateratzeko dantza aurkeztuko dute. Benetan ikuskizun interesgarria izango da, Europan arrakasta handia izan duena. Seguru naiz hemen ere hala izango dela”.\nDantza taldeek sortua\nHerrerak azaldu duenez, jaialdia Itxartu dantza taldearen ekimenari esker sortu zen. “Urte askotan, haiek izan dira jaialdia antolatu dutenak. Herrietan egiten zen dantza eta folklorea mantentzeko eta zabaltzeko sortu zuten egitasmoa, eta, pixkanaka-pixkanaka, handituz joan da, egungo nazioarteko jaialdia bilakatu den arte”.\nHerrerak jakinarazi du jauzi horretan Portugaleteko Elai-Alai dantza eta musika taldearen laguntza ere izan dutela. “Haiek izan ziren nazioarteko jaialdia antolatzen hasi zirenak, eta elkarrekin sortu zuten jaialdi hau”. Gerora, kontatu duenez, Getxoko Udal Kultura Sailak bere gain hartu du aldi bakoitza aurrera eramateko ardura, baina, nabarmendu duenez, gaur egun ere bi taldeek lan handia egiten dute jaialdia aurrera ateratzeko. “Elai-Alai dantza taldea izan da nazioarteko taldeak ekartzeko muga eta oztopo guztiekin topatu dena, eta, hala ere, osasun larrialdira egokituz, nazioarteko bi kultura oso desberdin ordezkatzen dituzten talde bana ekartzea lortu dute. Sekulako lana egin dute”.\nHaren esanetan, Itxartu dantza taldea urtero aritzen da taula gainean jaialdian, ikuskizun berri bat eskainiz. Elai-Alai taldea, berriz, nazioarteko folklorearen erakusle diren taldeak ekartzeaz arduratzen da. “Gu horretan guztian laguntzen saiatzen gara, behar duten guztia eskainiz”, zehaztu du Herrerak. Gainera, argudiatu du folklorearen bidez, gauza asko ikas daitezkeela: “Beste kulturak ezagutzeko aukera ematen du, eta pozik gaude jendeak urtero gogotsu itxaroten duelako jaialdia”.\nGetxoko Udal Kultura Saileko arduradunak dioenez, folklorea herri baten kulturaren adierazle “garrantzitsuenetarikoa” da, haren barruan herri baten “ezaugarri guztiak” biltzen direlako: “Musika, dantza, janzkera, mugimenduak… Folkloreak badu zera berezi hori: herri baten kulturaren adierazle asko biltzen ditu”. Hain zuzen ere, Herrerak uste du folklorean dagoela kultura ororen erroa.\nHorregatik, osasun larrialdia oraindik indarrean dagoen arren, agintariek ezarritako segurtasun neurri bereziei zorrotz jarraituz, kultura egitasmoak antolatzeko beharra aldarrikatu du Herrerak. “Edozein jaialdi edo ekitaldi egiteko aukera izatea benetan pozgarria da, eta ahalegina egin behar dugu halako egitasmoak mantendu ahal izateko”. Zehazki, uste du nazioarteko folklore jaialdi hau antolatzea oso garrantzitsua dela. Ez da udan Getxon egingo den nazioarteko jaialdi bakarra, gainera.\nJaialdia Muxikeberriko Ereaga gelan izango da. Sarrerak hiru eurotan egongo dira salgai. Udal arduradunak gaineratu du ikusle kopurua mugatuta egongo dela, gaur egun antolatzen ari diren gainontzeko egitasmoetan bezala, eta “beldurren gainetik” jaialdira agertzeko deia egin du: “Oso inportantea da guretzat Muxikebarrin egin ahal izatea: espazio segurua da, eta espero dugu jendea ere beldurrik gabe azaltzea eta folkloreaz gozatzea”.\nAurrera begira, itxaropentsu mintzatu da Herrera. Uztailetik kanpo ere, folklorearekin lotutako ekintza gehiago antolatzeko aukera zabalik utzi du: “Batek daki, baina gogoa dugu egitasmo honekin aurrera jarraitzeko, eta, agian, urtean zehar zerbait antolatu ahal izateko. Oso pozgarria izango litzateke”. Esan duenez, Euskal Herriko kultura erakusteaz eta aldarrikatzeaz gain, “oso aberasgarria” da kanpoko ohiturak eta usadioak ezagutzeko aukera izatea, etxean bertan, “betiere bizitza alaitasunez ospatuz, folkloreak beti egiten duen moduan”.


Bussu - Wikipedia, entziklopedia askea.\n49°56′44″N 2°58′36″E / 49.9456°N 2.9767°E / 49.9456; 2.9767Koordenatuak: 49°56′44″N 2°58′36″E / 49.9456°N 2.9767°E / 49.9456; 2.9767\nAizecourt-le-Haut, Allaines, Buire-Courcelles, Doingt, Driencourt eta Péronne\n109 (%51.2) 104 (%48.8)\nBussu Frantziako udalerria da, Somme departamenduan dagoena, Frantzia Garaia eskualdean. 2013an 216 biztanle zituen.\n2007an Bussu udalerrian erroldatutako biztanleak 216 ziren. Familiak 92 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 32 seme-alabarik gabeko familiak ziren, 28 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 104 etxebizitza zeuden, 92 familiaren etxebizitza nagusia ziren, 5 bigarren erresidentzia ziren eta 7 hutsik zeuden. 103 etxeak ziren eta 1apartamentu bat zen. 92 etxebizitza nagusietatik 79 bere jabearen bizilekua ziren, 11 alokairuan okupaturik zeuden eta 2 doan lagata zeuden; 5 etxek bi gela zituzten, 10 etxek hiru zituzten, 24 etxek lau zituzten eta 53 etxek bost zituzten. 76 etxek euren parking plaza propioa zuten azpian. 41 etxetan ibilgailu bat zegoen eta 44 etxetan bat baino gehiago zituzten.\nBussu udalerriko biztanleria-piramidea 2009an .\n2007an lan egiteko adina zuten pertsonak 133 ziren, horien artean 99 aktiboak ziren eta 34 inaktiboak ziren. 99 pertsona aktiboetatik 81 lanean zeuden (48 gizon eta 33 emakume) eta 18 langabezian zeuden (10 gizon eta 8 emakume). 34 pertsona inaktiboetatik 15 erretiraturik zeuden, 9 ikasten zeuden eta 10 "bestelako inaktibo" gisa sailkaturik zeuden.\n2009an Bussu udalerrian 91 unitate fiskal zeuden, 223 pertsonek osaturik. Pertsona bakoitzeko diru-sarrera fiskalaren mediana urteko 16.099 euro zen.\n2000. urtean Bussu udalerrian 5 nekazaritza-ustiategi zeuden, 405 hektarea erabiltzen.\nAizecourt-le-Haut (2,1 km)\nDoingt (2,7 km)\nDriencourt (2,8 km)\nAllaines (2,9 km)\nBNF: 15276638f (data)


Gobernuak zeharkako zergak igotzea proposatu du Osasuna finantzatzeko | Consumer\nGobernuak zeharkako zergak igotzea proposatu du Osasuna finantzatzeko\nAlkoholaren eta tabakoaren gaineko zergak %10 igoko lirateke.\nGobernuak atzo bidali zien autonomia-erkidegoei zerga eta aurrekontu-ekarpen gehigarriak gehitzeko proposamena, datorren urtean 3.300 milioi euro Osasun Publikoaren finantziazio-defizita arintzeko erabiltzeko.\nEstatuko Gobernuak autonomien zerga-gaitasuna handitzea aurreikusten du, hidrokarburoen txikizkako salmenta-zergaren arabera bikoiztea eraginez (819,8 milioi euro lortuko lirateke horrela), eta elektrizitatearen gaineko zergan bi punturainoko errekargua ezartzeko aukera dago (321,4 milioi gehiago sortuko lirateke hortik).\nProposamenaren arabera, alkoholaren eta tabakoaren gaineko zergak %10 igoko lirateke, eta horrek 25,4 milioi euro eta 101,8 milioi euroko diru-sarrerak ekarriko lituzke, hurrenez hurren.\nDokumentuak, halaber, bi zatitan 500 milioi euroko aurrekontu-ekarpena egitea aurreikusten du: bata, osasun-kohesiorako, 50 milioikoa, Osasun Ministerioak bideratuko lukeena, eta, bestea, 450 milioikoa, bi urteko transferentzia ez-finkagarrien bidez.\nOsasun-gastuaren proposamenaren zirriborroari eta haren finantzaketari irailaren 5ean ekingo zaio Zerga eta Finantza Politikako Kontseiluaren prestakuntza-topaketan. Bilera hilaren 7an izango da, eta, ondoren, Lehendakarien Biltzarrak aztertuko du hilaren 10ean.\nNeurri horien osagarri, osasun-gastua murriztu egingo litzateke, eta, proposamen hori autonomia-erkidego guztiek onartu eta aplikatzen badute, urtean 2.500 milioi euro sartuko lirateke osasun-defizita arintzeko.\nGobernuak atzo bidali zuen dokumentua komunitateetara, eta espero ziren erantzunak izan ziren: harmena PSOEk gobernatutako autonomietan eta arbuioa PPkoetan. Pedro Solbes Ekonomiako lehendakariorde eta titularrak eta Jordi Sevilla eta Elena Salgado Administrazio Publikoetako eta Osasuneko ministroek behin eta berriz esan zuten kontua ez dela José María Aznarren aurreko gobernuak 2001ean onartutako osasun-finantzaketarako egungo sistema aldatzea, baizik eta indarrean dagoen eredua “hobetzea”, autonomiei “baliabide eta marjina gehigarriak” ematen dizkietelako, eta horiek dira, hain zuzen, Osasunarenak.\nAdministrazio Publikoetako ministroak esan zuen proposamena “bidezkoa eta orekatua” dela, kargak banatu egiten baititu sistema aldatu gabe eta banaketa-irizpideak aldatu gabe, populazioa izango baita parametro nagusia, 2004ko erroldarekin eguneratua. Hala ere, esan zuen planteamendua “ez dagoela itxita” eta negoziazioan alda daitekeela. Sevillak argitu zuen ez onartzeak ez duela zigorrik ekarriko, eta nahi ez duten autonomiek ezin izango dituzte zergak igo, eta, aldiz, Gobernuak jarritako diruaz eta lagatako %40ko tartean alkoholaren eta tabakoaren igoerez baliatuko dira.\nHala ere, argitu zuen, presio fiskala handitzen ez bada, beste alde batean bilatu beharko dituztela errekurtsoak, Gobernu zentrala izan gabe, osasun gastuari aurre egiteko.\nEkintzan dauden Kontsumitzaileen Federazioak (FACUA) bidegabekotzat, ez-solidariotzat eta desegokitzat jotzen du Gobernuak hidrokarburoen eta elektrizitatearen gaineko zeharkako zergak aplikatzeko proposamena, autonomia-erkidegoetan osasuna finantzatzeko erabiltzeko.\nFACUAk jakinarazpen batean dio Osasun Publikoa zuzeneko zergen bidez finantzatu behar dela, erosteko ahalmen handiagoa dutenek gehiago ordain dezaten. Tresna egokiena Pertsona Fisikoen Errentaren gaineko Zerga da. Federazioak gogorarazi du PFEZn urte batzuk lehenago izan diren jaitsierak batez ere errenta altuagoak dituzten herritarrentzako onuragarriak izan direla, eta Estatuko diru-kutxen diru-sarrerak murriztu egin direla zeharkako zergak igota, ahalmen ekonomiko txikiagoa duten kontsumitzaileei kalte berezia egiteko.\nOsasunarekin zerikusirik ez duten produktuak eta zerbitzuak zeharkako zergen bidez zergapetzea bidegabea eta ez-solidarioa da, argi dago, Federazioak ohartarazi duenez, erabiltzaileek gastu gehiago ordaindu beharko dituzte, energia-kontsumoaren beharren eta bizi diren autonomia erkidegoaren arabera.\nimpuestos-eu indirectos-eu osasuna


«Bi lagun sakakortxo banarekin, baina ardorik gabe igo ginen Aizkorrira»\n17 urtarrila, 2014 Kate Motzean 736\nJoseba Telleria (Segura, 1963) irakasle lanetan ari da Beasain Institutuan. Aurrez AEKko irakasle izana, urteetan Goierritarrako kronista ere bai. 2014ko Segurako egutegia egiteko argazki lehiaketa irabazi berri du. Segurako talogileekin ere aritzen da noizean behin.\nTaloa ala ogitartekoa?\nOnak badira, biak.\nTaloa zerekin gustatzen zaizu?\nHirugiharra eta gazta.\nAmaitu gabe daukadan umorezko relato bat. Zenbait herritar dira protagonista. Izenburua erabaki gabe daukat.\nGogoaren baitan (Anje Duhalde).\nArkume errea letxugarekin.\nArabar Errioxako urteko ardoa.\nBatzuk bete dira, beste batzurekin amesten jarraitu behar.\nSoldadutzatik libratu nintzenekoa. Bi lagun sakakortxo banarekin, baina ardorik gabe Aizkorrira igo ginekoa…\nAitonak txikitan baserrian egin zidan txabola.\nEgi absolutuaren jabe izatearen ustea.\nSan Adrian ingurua.\n« 87. zenbakia [.pdf]\nUrteroko ‘soltero’ bazkaria »


Mozioak ez zaizkigu axola - - Maxixatzen.eus\nMozioak ez zaizkigu axola\nAzkoitia Bai 2018-06-29 09:22\nBadirudi LGTBI+ pertsonek jasaten dituzten diskriminazio guztiak Azkoitia Bai herri plataformari ez zaizkigula batere axola, 2018-06-27ko udal bilkuran beste alderdi denak mozioaren alde bozkatu zutelako eta gu aldiz abstenitu. Ez gara abstenitu herriko gai zehatz bat ez delako soilik, udal bilkuran arrazoi gehiago ere eman genituen (Azkoitia Bai). Horrelako mozioetan beti abstenitu izan gara, Gure Esku Dago, euskara, emakumeen aurkako diskriminazioa,… eta ez pentsa, gutxienez besteen adina axola zaizkigu gai hauek, baina gure taldea ez duzue aurkituko, urtea behin, beste ezer egin gabe, mozio bat irakurtzen.\nAzken legealdi honek dagoeneko hiru urte bete ditu eta LGTBI+ hitza Ekainak 27,28 buelta horretan bakarrik entzuten dugu, beste urte osoan ez da aipamenik ere egiten.\nGure ustez alderdi bakoitzeko komunikazio departamentutik lantzen dira ia mozio denak eta alderdi bakoitzak berea irakurtzen du tramitea pasatzeko. Gure taldea ez dago horretarako prest eta nahiago dugu beste era batera jokatu.\nPare bat urtez emakumeen aurkako biolentzia matxista salatu dugu, udal bilkura denetan aipamen bat eginez eta beste alderdi denen elkarlana eskatuz. Denon artean zerbait egin behar genukeela adierazi diogu behin eta berriz beste alderdiei, batzordeetan gaia jorratu, komunikatu bateratuak aurkeztu,…baina ez dugu erantzun bat bera ere jaso.\nHonekin ez dut esan nahi guri gai hau besteei baino gehiago axola zaigunik, beste era batera landu nahi ditugula baizik, guretzat egokiago eta batik bat eraginkorrago litzatekeelako.\nEa mozioen aurrean dugun jarrera garbi azaltzeko gai izan garen eta besterik gabe mozio hauetan esan ohi dugun berdina esango dizuet berriro, edozer gai dela, beti lanerako prest gaudela eta beste alderdi/talde/erakundeekin elkarlanean bada askoz ere hobe.\nBatzutan kontrako jarrera erabiltzea ere pentsatu izan dugu, mozioak japoniarrak greba egiten duten erara erabili, hau da, eguneru/astero mozio bat prestatu eta hilero udal bilkuran denak irakurri, emakumearen eguna, arraza diskriminazioarena, uraren eguna, prentsa askatasunaren aldekoa, errefuxiatuena, giza eskubideena, emakumeenganako tratu txarrak gaitzesteko nazioarteko eguna,…Horrela egingo bagenu Azkoitia Bai herri plataforma izango litzateke talde konprometituena?


kritiken hemeroteka » Beste finikito bat\n« Abenturero zaharren kontatzeko grazia | Poza eta gero, gora »\nMimodramak eta ikonoak / Juan Mari Lekuona / Erein, 1990\nBeste finikito bat Edorta Jimenez / Argia, 1990-09-16\nAspaldi honetan euskal literaturako bideak finikitatzen ari direlakoan nago, asmatu dudan aditz itsusi horren erabilkeragatik barkamena eskatuta. “Obabakoak” eta “Azukrea belazeetan” liburuek itxita utzi dute “basoa” gaia euskal literaturan, zati luze baterako behintzat. Juan Mari Lekuonak ekarri digun “Mimodramak eta ikonoak” izenekoak ere euskal poesigintzako kapituluetariko bat burutzen du. Lekuonaren poesia kultua da —haren erreferentzi mundua jakintzaren arlo bereziak, historia eta artea, sakon ezagutzea eskatzen bait du—, trinkoa —olerki bakoitza mosaiko konplexuago bateko osagarria delako eta, aldi berean, trinkotasunez borobildua delako—, eta mamitsua —antropologia eta erlijioarekin zerikusi handia duen mezuaren eroalea delako—. Juan Mari Lekuonak kosmoa bere osotasunean hartzeko gura eta irrika adierazi izaten du. Gizakiaren gorputz osagarrietan halako transzendentzia igarri zuen “Ilargiaren eskolan” izeneko liburuan, orain arte azkenekoa izan den horretan, alegia. Oraingoan berritz, kosmotasunerako bokazioaren ildo beretsuan, metahistoria egin gura izan du.\nMaiuskulez idatzita, Ororen sorreran kokatu du bere burua; abiatu ere aurreistoriako grutetan abiatuta —hitzari berak ematen dion konotazioa eta guzti— barne jarioak, emozioak, paisaia fisikoari lotuta interpretatu ditu. Azkenean mitologiara ailegatu da, laberintikoa ere baden bidaian. Laberintoan barrena ibiltzeko erabili izan dituen oinak izan dira bestalde, hitzak zehatz hautatzea, ederto jostea eta azaldu gura dituen abstraziotarako berba multzoak osatzea. Hala bada, filosofo, antropologo eta halakoei ere zer ausnartu emango die liburu honek.\nJuan Mari Lekuonaren bidea epigonikoa da. Nekez onartuko du jarraitzalerik. Berea da, horregatio. Hara hemen, bada, zer dela eta hasi naizen finikitoak aipatuz. Bere bizialdiko azken hogeitamar urteak, gutxienez jota, poesigintzari eskaini dion gizonak nire begirunea aitortu behar diot, aitzitik. Batez ere liburu hain ederra egin duenean, nahiz eta poesibide honek euskal literatura bide baztertuetan barrena harago daroala sinestuta egon ni neu.\nAmaitzeko, liburu hau irakurle gehienei gaitz egingo bazaie ere, ezinbesteko erreferentzi puntua da poesigintzan diharduen edonorentzat. Alfa eta omega bait da Lekuona. Bere eskolako bakarra bera baledi, hainbat hobe, nekez gaindituko bait du inork maisua.


AUrrera ekimena abian da Arratzua-Ubarrundian - Mugiment\nekaina 17, 2019 / Blogaria: Mugiment idazkaritza teknikoa / in Albisteak\nEkimenaren helburua da Arratzua-Ubarrundiako herritarren artean gizarte harremanak garatzea jarduera fisikoa ardatz hartuta. Herritar aktiboak bultzatzea zentzu zabalenean.\nHori lortzeko, Aitor Barrio jarduera fisikoko orientatzailearen laguntza izango dute. Banakako laguntza emateaz gain, taldeko jarduerak indartzen saiatuko da, beti ere, udalak eta udalerriko eragileek duten eskaintzan barneratzen bukatzeko.\nEkimenaren atzean diziplina anitzeko talde bat dago: udalaz gain, gizarte zerbitzuak, osasun publikoa, osasun zentroa eta Mugiment egitasmoaren idazkaritza teknikoa.\nDatozen asteotan egingo den prentsaurrekoan xehetasun gehiago emango dizkigute. Bitartean, animo Aitor eta zorionak Arratzua-Ubarrundia!\nArratzua-Ubarrundiako Udala blogaAUrreraMugiment\nAurreko sarreraVitoria-Gasteizko adinekoentzako zentro soziokulturaletan ariketa fisikoa\nHurrengo sarreraLehen Urrats txostenaren bukaera


A5 2018 fabrikatzaileak eta hornitzaileak Txinan - LEDY TECHNOLOGY (HONG KONG) CO., LIMITED\nHasiera > Produktuak > Giltza Maskorra > Autoentzako giltza maskorra Audirentzat > A5 2018\nHonako hau A5 2018ri buruzkoa da, A5 2018 hobeto ulertzen lagunduko dizuet.\n2018ko A5 produktuaren sarrera\nHornitzen duguA5 201810 urte baino gehiagoko esperientzia dutenak. Urte askotan argiztapenari eskaini genion Europa, Amerika eta merkatu gehienak. Txinan zure epe luzeko bazkide izatea espero dugu.\nBotoia: 3,3 + 1 botoiak\nA5 Quattro 2019 2018 2017\n2018ko 2017ko 2017ko 7\nProduct Feature And Application of the A5 2018\nProduct Details of the A5 2018\nDeliver,Shipping And Serving of the A5 2018\nHot Tags: A5 2018, Fabrikatzaileak, Hornitzaileak, Handizkakoak, Fabrika, Badira, merkeak, deskontuak, prezioak, prezioen zerrenda, aurrekontua, berriena, kalitatea


Pentsiodunek aurkeztutako mozioa aho batez onartu du Udalak - Uztarria (Azpeitia)\n2019ko abenduek 16, ASTELEHENA\nPentsiodunek aurkeztutako mozioa aho batez onartu du Udalak\n2019ko urt. 16a, 17:03\n30 bat adineko bildu dira Udalaren osoko bilkuran. Adinekoen azterketa demografikoa egitea eskatu dute jubilatuek eta pentsiodunek, haiek izan ditzaketen beharrak zein diren identifikatzeko. Hori gauzatzeko, Udalari eskatu diote beharrezkoak diren baliabideak jartzeko 2019an. Aho batez onartu dute mozioa.\nPentsiodunak mozioa irakurtzen, atzoko udalbatzarrean. Ikusi haundiago | Argazki originala\nAzpeitiko Udalbatzak ohiko osoko bilkura egin zuen atzo, asteartea, eta Baigera jubilatuen eta pentsiodunen elkarteak mozio bat aurkeztu zuen bertan. Guztira, 30 bat adineko joan ziren udalbatzarrera, eta haietako batek irakurri zuen idatzia, denen izenean. Pentsiodunen eta jubilatuen egoera zein den azaldu zuen hark, eta horren harira, adinekoen azterketa demografikoa egitea eskatu zuen, haiek izan ditzaketeen beharrak zein diren identifikatzeko. Hori gauzatzeko, Udalari eskatu zion beharrezkoak diren baliabideak jartzea 2019an.\nEneko etxeberria alkateak azaldu zuen Udalean ordezkaritza duten alderdi politiko guztiak ados daudela azterketa hori egitearekin. "Egokia ikusten dugu horrelako azterketa bat egitea, ez delako zuen erronka bakarrik egoera honi aurre egitea, Azpeitia osoarena baizik. Gure konpromisoa da mozioa onartzea eta baliabideak jartzea", adierazi zuen. Aho batez onartu zuten mozioa.\nHona hemen Baigerak aurkeztutako mozioa, osorik:\n"Aspalditik ari da Baigera Azpeitiko adinekoen egoeraren aurrean zenbait gogoeta egiten, eta aurrera begira, Plan Estrategikoaren barruan, adinekoen egoerari irtenbideak aurkitzeko ahaleginetan. Gaur egunera etorrita, begien aurrean ditugun datuek ematen dizkiguten zenbait gogoeta aurkeztera gatoz.\nDemografiaren mugimenduak; 2016tik 2031ra bitarteko hazkundeak:\n-Biztanleria orokorra %9,2 haziko dela aurreikusten dute.\n-65 urtetik gorakoena %32,10 haziko da.\n-80 urtetik gorakoena %51,20 haziko da.\nGizarte egitura berrian jaiotzak gutxitu egingo dira, eta adinekoak ugariago izango dira. Horren aurrean, beharrak definitu behar dira. Gaur egun eskura ditugun datuak 2013koak dira, eta datu horiek honakoa zehazten dute:\n-75-80 urte zituztenen %20k mendekotasuna zuten 2013an.\n-80-90 urte zituztenen %32k mendekotasuna zuten.\n-90 urtetik gorakoen%68k mendekotasuna zuten.\nGaur ez dugu uste gutxiago izango direnik. Behar berriak daudenez, hartu beharreko neurriak ere horren gainean hartu beharko dira.\nGaur egun ere baliabideak beharren atzetik dabiltzala ikusten dugu, ezagunak diren itxaron zerrendak lekuko. Erakunde ofizialek 65 urtetik gorako biztanleriarentzat egoitza plazetan markatutako ratioak ere –%5– ez dira gurean betetzen ari.\nGaur egungo gabeziei eta etorkizun urbilera ikusten diren premiei erantzuteko planik ez dugu ikusten, beraz, plan integralik ere ez.\nGizarte sektore honen zaurgarritasun eta babes falta sentipena handia da etorkizunera begira. Familia egituraren aldaketak hori guztia areagotzen du. Ondorioz, gizarte hausturaren arriskua areagotu daiteke; ahal duenak arazoari bere baliabideekin emango dio irtenbidea, eta baliabiderik ez duena baztertuta geldi daiteke.\nHorrek guztiak erakusten digu plan integral baten premia dugula, eta udalari eskatzen dizkiogun konpromisoak honako hauek dira:\nAdinekoen azterketa demografikoa egitea, hamabost urteko aurreikuspenarekin eta genero ikuspegia aintzat hartuta.\nIzan daitezkeen beharrak (egoitza, eguneko zentroa, etxe tutelatuak, etxez etxeko laguntza...) definitzea eta planifikatzea.\n2019. urtean horiek egiteko behar diren baliabideak jartzea".\nPlastikoa ibaira eror ez dadin, burdin sarea jarri dute ibai ertzeko barandetan\n65-70 urte bitarteko herritarren beharrak ezagutzeko azterketa egingo du udalak\n25,8 milioi euroko aurrekontu orokorra izango du udalak 2020an\nUdal aurrekontuak onartuko dituzte gaurko udalbatzarrean\nKiroldegiko tabernaren kudeaketa lehiaketara atera du udalak\nAzpeitiko Udalak 3.000 euro eman dizkio Tafallakoari uholdeen ondorioei aurre egiten laguntzeko\nEzohiko udalbatzarra izango da gaur\nUdalak ekin dio 2020ko aurrekontuak osatzeko prozesu parte-hartzaileari\nXingola arrosa balkoian, Bularreko Minbiziaren Kontrako Nazioarteko Egunean\n2020ko udal tasak eta zergak %1,2 igoko dituzte


Estrategia 2020 Donostia abian jartzeak baikortasuna iragartzen du etorkizunari begira - Estrategia Donostia\n2011 Otsaila 21\nEstrategia 2020 Donostia abian jartzeak baikortasuna iragartzen du etorkizunari begira\nVictoria Eugenia Antzokiak jaso zuen iritzi publikoaren aurrean E2020DSS hiriko plan estrategiko berriaren aurkezpena.\nEkitaldiak partaidetza garrantzitsua izan zuen, hala nola, Iñaki Gabilondo kazetaria, itzela baloreen inguruan esandakoa, Pedro Miguel Etxenike fisikaria, Daniel Innerarity Filosofian katedraduna eta 2016 Hiriburutza bulegoko Ainara Martin. Aurkezpena Cristina Uriarte, Plan Estrategikoko Batzorde Delegatuko presidenteak eta Odon Elorza Alkateak ireki zuten. Vanessa Rodriguez, Cadena SER-eko kazetariak aurkeztu zuen ekitaldia.\nJardunaldi xumea izan zen, handikeriarik gabea, baina etorkizunari begira gurea bezalako hirian pentsatzeak duen garrantzia mahai gaineratu nahi izan zuena.\nEta horretarako Pedro Miguel Etxenike fisikariaren presentzia izatea baino hoberik ez zegoen. Jada 2001. urtean, (Donostian noizbehinka entregatzen den hiriaren Urrezko Domina den errekonozimendu gorena jaso zuenean) Donostia zientzia, teknologia eta ezagutzaren hiria izan zitekeela amesten zuen.\nLortutako erronka. Donostia, lehen aldiz Zientzia Ministerioak entregatzen duen “Zientzia eta Berrikuntzaren Hiri” ikurrak babestutako Espainiako hamar hirien artean dago (100.000 biztanletik gora dituztenetan) 2010az geroztik.\nPedro Miguel Etxenikek “hiriak ia bete du nire ametsa (zientzia eta berrikuntzaren hiri izatearena) asmo handikoak izan behar dugulako, baina norberak duenarekin ere gustura egon behar duelako” gogoratu zuen bere mintzaldian, hiriak azken hamar urteotan jasan duen eraldaketarekin pozik dagoela adierazteaz gain.\nBestalde, Etxenike konbentzituta agertu zen (“irabaziko dugu” esan zuen), 2016an Donostia Europako Kultur Hiriburu izango dela.\nFaktore emozionalak ere izan zuen bere lekua ekitaldian, Iñaki Gabilondo kazetaritzan maisua (Vanessa Rodriguezek definitu zuen bezala) protagonista izan zenean. Izan ere, bere hitzek, esaldi bat eta bestea lotzeko moduak aurkezpen honetara bertaratu zirenei “oilo larrua” jarri zien.\nGabilondok dezentziaz hitz egin zuen, bai, bizi dugun garai honetan “dezente” izatea era berean hain zaila eta hain erraza den ideiari buruz. “Gure guraso eta aitona-amonek irakatsi zizkiguten aspaldiko baloreetara” bueltatzea aldarrikatu zuen, “edozein estrategiatarako tresna onena delako” eta “azken urteotan gizakiak izatea merezi ez duten jainkoen, izatea merezi ez duten helburuen eta besterik gabe azala, epidermisa asetzen duten lorpenen bila bideratu dituen itsutasun kolektibo moduko bat” suertatu dela azpimarratu zuen gainera.\n“Diote: baloreak galdu dira, gora egiteko borroka dela eta, ez da hemen bakarrik gertatu, hemendik kanpo ere eman da, gihar galera kolektibo antzeko zerbait; bat-batean trabatzen gaituena, gizaki kolektibo gisa egokitzen gaituena galtzen joan da” gehitu zuen.\nGabilondoren hitzetan, gure esku dago “gugan dugun onenaren balorea eta gure lanaren onena egiten dugunaren kalitate gorenaren zerbitzura”errekuperatzea, bat-batean “gauza iraultzaile gisa aurkezten da (dezentzia, kalitate gorenaren balorea...) gure aitona-amonek txikitatik, sehaskan zeudenetik zekiten hura...”\nHurrengo hizlaria Daniel Innerarity filosofia politika eta sozialean katedraduna, Euskal Herriko Unibertsitatean IKERBASQUEko ikertzailea eta Donostiako Aiete Parkean kokatzen den “Globernance” Gobernantza Demokratikoaren Institutuko zuzendaria izan zen.\nInnerarity, ikuspegi filosofikotik politikari buruzko perspektiba aldaketaren azterketan jarri zituen begiak. Horrela, zera adierazi zuen, “egun, politikarekin arazo larria daukagu, politikaren funtzioa aldatu delako eta era berean, eraldakuntza sozialen garaian bizi gara”.\nInnerarityk hiritarren hoztasunari heldu zion, gobernagarritasunerako arazoei eta politikak formatu berrietara egokitzeko dituen zailtasunez hitz egiteko. Ildo honetan beste hau argudiatu zuen, “ez da berrikuntzan gizarte zientzia gisa pentsatzen.\nEz ditu ia inork politika eta berrikuntza lotzen” eta “gobernantzaren aldeko apustua” egin zuen, “politika eta autogobernu moduak berritzeko tresna gisa”.\nAinara Martinek itxi zuen E2020DSS deiturikoaren aurkezpen publikoa.\nBere burua “ekonomia kultural berrien ikertzaile” gisa definitzen du Arte Ederretan Lizentziatu eta egun Donostia 2016 Kandidaturaren kultur proiektuaren zuzendariaren ondokoaren kargua hartu duen Ainara Martinek.\nBere hitzak pertsonala dena eta profesionala dena bereiztea zaila suertatzen dela adieraziz hasi zuen eta bat zetorren Pedro Miguel Etxenikerekin “baloreak pertsonengan daude” azpimarratzerakoan.\nMartinen arabera, kultura beti dago gizarteari zein baloreren ekarpena egiten dion justifikatzeko jarrerarekin. Kultur politiken aldaketaren aldeko apustua egin eta era berean, erronka honek hainbat aukera dakartzala azpimarratu zuen. Hau da, Martinen arabera, kultur hiriburutzako taldearen desafiorik handiena: “kultur politikak birdefinitzea”. Martinek 2016ko Hiriburutza proiektuan ola gauzatu dena zaldu zuen labur-labur”.\nHelburua, noski, 2016 da baina zera gehitu zuen, “lan prozesu baten fruitu, hazten doan olatua bezala ulertzen dugu prozesua eta olatuak hondar pixka bat eta etorkizunari begira proiektuak eragiteko gaitasun hondar bati zango luke”.\nMartinek Kultur Hiriburu proiektua hiriaren estrategiaren baitan kokatu zuen eta kultura konformagaitza eta disruptiboa izan behar duela.\n“Ez dira ontzat ematen existitzen diren ereduak, dena jartzen da zalantzan eta berrasmakuntzaren aldeko apustua egiten da”. Sormena bultzatzen duen kultura, irekia, konexio berriak sortu eta lehen bereak ez ziren espazio berriak betetzen dituena. Besteei entzuten dien kultura... eta esperimentatzeko beldurrik ez duena. Kodigo irekiko kultura.\nCristina Uriarte, Plan Estrategikoko Batzorde Delegatuko presidente eta EHUren Gipuzkoako Campuseko errektoreordeak E2020DSS egiteko burututako prozesua gogoratu zuen eta modu eskematikoan azaldu zuen dokumentua eusten duten lau zutabeak zeintzuk diren.\nBestalde, Odon Elorza alkateak plan estrategikoak hiriaren, Gipuzkoaren eta Donostialdeako inguru metropolitar osoaren potentzialtasunen araberako estrategia eta helburu zehatzak jasotzen dituela azpimarratu zuen.\nElorzak E2020DSS osatzeko prozesuan parte hartu duten pertsona guztiei eta ekitaldira bertaratu zirenei eskerrak eman zizkien.


ikasbil.eus: irakurgai-mailakatuak-fitxa: Bi doberman beltz\nEgilea: Bertol Arrieta Kortajarena\nIpuinak fikzio dira berez, baina egoera errealetan edozeini gerta dakiokeena ondo irudikatzen dute, deskribapen zehatz eta irudikatzaileen bidez. Beraz, baietz asmatu zeinek pasatzen duen sekulako ikara doberman beltz lotugabe horien aurrean? Eta bi doberman-jaberen jarrerak ere ematen du zer pentsatua: nola txertatu behar ditugu animaliak eta maskotak gure eguneroko bizitzan?\nOharra: 2019an argitaratutako ipuin honek XLVII. Ignacio Aldecoa ipuin-saria lortu zuen 2018an.\nHosto-hotsa somatu zuen atzealdean: joder, han zeuden, ez oso gertu, ez hain urrun, pinu banaren enborrei lotuta, lotuta?, bi dobermanak. Bi zuhaitz horiexetan bermatutako hamaka kulunka gabearen gainean zetzan jabea lo-zomorro, ezkerreko besoa hamakatik zintzilik, mugiezin. Alde banatan paratuta zeuzkan zaindariak, bere loaren kantzerberoak, lurrari usnaka bata, lau hanken gainean etzanda baina ernai, burua zut eta itsasaldera begira, bigarrena.\nTxakurren gaitasun harrigarriak


Martxoaren 8aren harira herri-batzarra\nElizondoko Marijuanenea, Baztan Elizondo | Bilerak\nMarijuanenean jarri du hitzordua Sortuk, astelehenean 19:30ean Martxoaren 8aren harira, Mugimendu Feministak mahairatutako erronka bultzatzeko eta ekarpenak egiteko, Sortuk herri-batzarra antolatu du. Batzarrari honako helburuak jarri dizkiote: alde batetik, feminismoaz eta martxoaren 8ko greba feministaz irakurketa eta gogoeta politikoa egitea; bertzalde, ekonomia feministaren ardatzak kokatzea; eta azkenik, ikuspegi praktikoago batean greba feminista landu edota sustatzeari begirako irizpideak lantzea. Astelehenean, otsailaren 11n finkatu dute hitzordua, Marijuanenean (Elizondo).\nMartxoaren 8aren harira herri-batzarra Elizondoko Marijuanenea\nMarijuanenean jarri du hitzordua Sortuk, astelehenean 19:30ean\nMartxoaren 8aren harira, Mugimendu Feministak mahairatutako erronka bultzatzeko eta ekarpenak egiteko, Sortuk herri-batzarra antolatu du. Batzarrari honako helburuak jarri dizkiote: alde batetik, feminismoaz eta martxoaren 8ko greba feministaz irakurketa eta gogoeta politikoa egitea; bertzalde, ekonomia feministaren ardatzak kokatzea; eta azkenik, ikuspegi praktikoago batean greba feminista landu edota sustatzeari begirako irizpideak lantzea. Astelehenean, otsailaren 11n finkatu dute hitzordua, Marijuanenean (Elizondo).


Milaka israeldarrek Netanyahuren dimisioa eskatu dute, hauteskundeen atarian\nUrteko manifestaziorik jendetsuena izan da, Israelgo hedabideen arabera. Astearteko hauteskundeen inguruko galdeketek Likudi ematen diote garaipena. Lehen ministroa ustelkeriagatik epaituko dute.\nNetanyahuren etorkizuna, jokoan\nPalestinan gogor jo du hirugarren olatuak, eta ospitaleak kolapsatuta daude\nMilaka pertsona Jerusalemgo kaleetara irten dira Benjamin Netanyahu lehen ministroaren dimisioa eskatzeko, Israelgo hauteskundeak egiteko bi egun falta direnean, martxoaren 23an.\nManifestazioaren antolatzaileek 15.000 pertsona espero zituzten, baina azkenean 50.000 lagunek parte hartu dute, Israelgo Parlamentutik Netanyahuren etxetik hurbil dagoen Jerusalemgo Paris plazaraino, The Jerusalem Post egunkariaren arabera.\nBeste informatzaileek 20.000 pertsona zenbatu dituzte urteko manifestazio jendetsuenean, The Times of Israel egunkariaren arabera.\nIa bederatzi hilabetetik hona ohikoak izaten ari dira lehen ministroaren kontrako martxak larunbat gauetan, baina azken hilabeteetan jende gutxiago ikusi da horietan.\nManifestariek bengalak eta bandera arrosak eraman dituzte. Kolore hori ustelkeriarik, gezurrik eta arrazakeriarik gabeko munduaren aldeko Fronte Arrosaren sinboloa da. Manifestariek Bandera Beltz Mugimenduaren ikurrak ere eraman dituzte.\nParlamentuak Aurrekontuak onartzeko bilerak akordiorik gabe itxi ostean aurreratu zituzten hauteskundeak. Galdeketen arabera, Likudek irabaziko du berriro, baina oso zatituta egongo da Parlamentua, eta blokeek ez dute gehiengorik izango. Hauteskundeen testuinguruan, ustez ustelkeria egiteagatik epaituko dute Netanyahu.\nJerusalemgo Auzitegiak apirilaren 5era arte, hauteskundeen ondoren, atzeratu zuen frogak aurkezteko epea, baina ez zuen aintzat hartu Netanyahuren kontrako akusazioak erretiratzeko eskaera. 2020ko maiatzean bilakatu zen boterean dagoen bitartean ustelkeria kasuengatik epaituko duten lehen gobernuburua.


Ospitaleko alta-txostenak euskaraz - Iparra.eus\nLaster Euskaraldia izango da, azaroaren 23an hasiko dena. Une egokia izan daiteke euskararen erabilera bultzatzeko, baita osasun arloan ere. Hori horrela, Euskaraldian ospitaleko alta-txostenak euskaraz jasotzeko aukera ere zabaldu nahi genuke. Azpian testu bat daukazu, zure eremuko osasun zentroan edo ospitalean eskaera egiteko. Astirik ez badaukazu, oso erraza da kopiatzea eta Elebide-ri bidaltzea, e-mailez (elebide@euskadi.eus) edo bere web orrian sartuz; 3-5 minutu baino ez. Nafarra baldin bazara, Behatokian, adibidez edo zuzenean hemen sakatuz: http://www.euskara.euskadi.eus/r59-elebide2/eu/u70aElebideWar/inicioAltaIncidencia.do?idioma=0\nBeheko testua kopiatu eta elebide@euskadi.eus helbidera bidali dezakezue ere:\nZuzendari Andrea / Jauna.\nPaziente euskaldun bat naiz, eta ondorengo eskaera dela eta idazten dizut:\nJakingo duzunez, azaroaren 23tik abenduaren 3ra Euskal Herri osoan zehar Euskaraldia delako iniziatiba ospatzeko asmoa dago, non euskal hiztunek, eta euskaraz ulertu baina hitz egiteko horrenbesteko erraztasuna ez dutenek, haien egunerokotasunean euskara txertatu eta euskarazko komunikazioa ohikotzeko dinamikak eramango diren aurrera.\nGainera, Osakidetza Euskaraldiaren babesle eta sustatzaileetako bat izatekotan dago.\nEkimen honen harira, Osakidetzako langileekin ahozkotasunean izango ditugun euskarazko esperientziak idatzizko komunikazio formalera ere igarotzea nahi nuke, jasotako kalitatezko osasun arretaren isla gisa. Azken finean, Osakidetzako erdigune garen pazienteekin dagoen harremanaren erdigunea txosten klinikoa bera da.\nEskaera zehatza hortaz, Euskaraldian zehar, eta baita bertatik aurrera ere, osasun txosten oro (alta txostenak, bilakaera orriak, komunikazioak, etab.) euskara hutsean jasotzea.\nNire arreta euskaraz, eta beraz, asistentzia kalitate berme ororekin eman dadin, Osakidetzak eskaera hau bideratzeko baliabideak eskaintzea nahiko nuke.\nEskerrik asko berriz zure prestutasun eta laguntzagatik


Psikologia juridikoaren alor ezberdinetan Auzitegiko Psikologoen zerrendak.\nUPV/EHUko ikasleak artatzen dituzten psikologoen zerrenda.\nGakoa programaren barruan tratu txarren emaileak artatzen dituzten psikologoen zerrenda.\nGure elkargokide guztiek doako aholkularitza zerbitzua dute eskura gai juridikoen eremuan plantea daitezkeen kezkak bideratzen laguntzeko xedearekin.\nIkasgelen alokairua: Ikasgelak alokatzeko aukera. Prezio bereziak elkargokide direnentzat.


Bahamak - Wikipedia, entziklopedia askea.\nBahamak, izen ofiziala Bahametako Commonwealth (ingelesez: Commonwealth of The Bahamas), Karibeko uhartedi-estatu burujabea da, Commonwealtheko kidea, Antilla Handien iparraldean dagoena. 700 uharte inguruk osatzen dute, baina gehienetan ez dago biztanlerik. 13.878 kilometro koadroko eremua du, eta 2016an 391.232 biztanle zituen. Hiriburua eta hiri handiena Nassau da.\nEreserkia: March On\nGoiburua: Forward Upward Onward Together\n("Aurrerantz, gorantz, denok elkarrekin")\nflag of the Bahamas (en)\ncoat of arms of the Bahamas (en)\nBahametako Lehen Ministroa\nHubert Minnis (en)\nParliament of The Bahamas (en)\ningeles, ingeles eta Bahamian Creole (en)\n12.162.100.000 US$ (2017)\n30.762 US$ (2017)\n12.056.433.388 nazioarteko dolar (2017)\n30.494,746 nazioarteko dolar (2017)\n1.413.972.940 US$ (2017)\nSorrera data: 1973\n: America/Nassau (en)\nBahamak Ozeano Atlantikoan daude, Kuba eta Hispaniolaren iparraldean, Turk eta Caico uharteen ipar-mendebaldean, AEBetako Florida estatuaren hego-ekialdean, eta Florida Keysen ekialdean. 700 bat uhartek osatzen badute ere, berrogeitan bakarrik bizi da jendea. North Andros, Great Inagua, South Andros, Great Abaco eta Bahama Handia dira uharterik handienak. Nassau, hiriburua, New Providencen dago. Uharte guztiak oso lauak dira eta estatuko punturik altuena Cat uhartean dagoen Mount Alvernia da, 63 metro eskasekin.\nUharterik handienak hauek dira:\nNorth Andros 3.439 km²\nGreat Inagua 1.544 km²\nSouth Andros 1.448 km²\nGreat Abaco 1.146 km²\nGrand Bahama 1.096 km²\nLong Island 596 km²\nEleuthera 518 km²\nAcklins 497 km²\nCat uhartea 389 km²\nExuma 290 km²\nMayaguana 285 km²\nCrooked uhartea 241 km²\nNew Providence 207 km²\nWatling (San Salvador) 163 km²\nLittle Inagua 127 km²\nRum Cay 78 km²\nSamana Cay 39 km²\nRagged uhartea 36 km²\nBerry uharteak 31 km²\nBimini 23 km²\nEuroparrak iritsi aurretik, lukaio herria bizi zen Bahametan. Karibeko beste etnia batzuk bezala, tainoak adibidez, arawak hizkuntza taldekoak ziren Hego Amerikako kontinentetik uhartez uharte hedatuak Bahametaraino (arawaken zabalkundearen puntu iparraldekoena).\nKalkuluen arabera, lukaioak Bahametan bizi izan ziren IV. eta XVIII. mendeen artean. Espainiarrak uharteetara iritsi zirenean (eta aipatzekoa da Kristobal Kolon bertan lehorreratu zela lehenbizi, 1492an, Guanahani uharte bahamarrean), 40.000 biztanle inguru zeuden; XVI. mendearen hasierarako, komunitate independente gisa funtzionatzeari utzi zioten, eta XVIII. mendearen amaieran, britainiar koroaren pean, kultura horretako inor ez zegoen.\nXV-XVIII. mende bitartean, uhartedia Espainaren mende egon zen. 1784an britainiar kolonia bilakatu zen. Bigarren Mundu Gerran, Windsorko dukea izendatu zuten Bahametako gobernadore nagusi.\n1973az geroztik estatu burujabe eta Commonwealtheko kide dira Bahamak. 1977tik aurrera, Lynden O. Pilding liberalak izan zuen aginpidea uhartedian 1980ko hamarkada bitartean, baina harrezkero, langabezia handia eta gobernuaren ustelkeriaren kontrako salaketak zirela-eta oposizioa indartu egin zen. Azkenik, 1992ko legebiltzarrerako hauteskundeetan Nazio Askapenerako Mugimenduak lortu zuen garaipena, eta Hubert Ingraham izendatu zuten lehen ministro. 1990eko hamarkadan, atzeraldi ekonomikoak arazoak sortu zituen egoera politikoan ere, turismoan kalteak izan baitziren. Estatu Batuetako senatuak, bestalde, narkotrafikoaren kontrako borrokan laguntzarik ematen ez zuelako eta dirua zuritzeko aukera ematen zuelako salatu zuen Bahametako gobernua.\nBahametako legebiltzarra, Nassau\nBahametako Commonwealtha monarkia burujabea da. Britainia Handiko monarka da estatuburua, eta Bahametako gobernadore nagusia da haren ordezkaria. Botere betearazlea lehen ministroaren eta gobernuaren esku dago, eta botere legegilearen ardura duen bi ganberako legebiltzarraren (Senatua eta Nazio Biltzarra) konfiantza behar du.\nBahamak 33 barrutitan banaturik daude.\nCay Sal Bank, Kubako kostaldearen aurrean, ez da mapan ageri\nJunkanoo ospakizuna Nassaun\n2016an 391.232 biztanle zituen. Adineka, honela dago banaturik biztanleria: 0-14 urte bitartekoak %22,5 dira, 15-24 urte bitartekoak %16,4, 25-54 urte bitartekoak %44,1, 55-64 urte bitartekoak %9,2 eta 65 urtetik gorakoak %7,7. Bizi itxaropena 72,6 urtekoa da, 70,2 urtekoa gizonezkoena eta 75,1 urtekoa emakumezkoena (2017ko zenbatespenak). Oso biztanle dentsitate txikia du, eta biztanleen erdiak Nassaun bizi dira.\n%90,6 beltzak dira, %4,7 zuriak, eta %2,1 mulatoak (2010eko datuak).\nIngelesaz gainera, ingeles kreolera ere erabiltzen da.\n2010eko datuen arabera, %80 protestanteak dira, %14,5 katolikoak, eta %3,1 erlijiorik gabeak.\nGurutzontziak Nassauko portuan\nBahametako ekonomiaren oinarria turismoa da. Estatuko diru sarreren %60 hartzen du turismoak, eta langileen erdiak. 2012an 5,8 milioi bisitari hartu zituen, Estatu Batuetakoak gehienak. Dena dela, azpimarratzekoa da finantzagune gisa Bahamek hartu duten garrantzia. Izan ere, bertako bankuek banku sekretua eta zerga abantaila handiak eskaintzen dizkiete bezeroei. Nekazaritza bigarren mailako jarduera da. Gehien lantzen diren gaiak azukre kanabera, anana, bananak eta sisala dira. Arrantzak garrantzi handia du, batez ere oskoldunenak; hori da gehien esportatzen den gaia. Industriari dagokionez, nekazaritzako gaien eraldaketa, kontserba lantegiak, azukre findegiak eta ron destilategiak dira aipagarriak. Kanpo merkataritzan galera handiak dituzte Bahamek, kanpotik (Estatu Batuetatik bereziki) ekarri behar dutelako elikagai eta eskulan asko, eta oso gai gutxi esportatzen delako.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/1/10 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\n↑ (Gaztelaniaz) «Los lucayos, aborígenes de las Bahamas» Ruta Cultural 2019-02-18 (Noiz kontsultatua: 2022-03-13).\n↑ a b The Bahamas. cia.gov (Noiz kontsultatua: 2018-1-10).\n↑ Religious Demography: Affiliation, globalreligiousfutures.org\nAzken aldaketa 13 martxoa 2022(e)an, 13:21(e)tan\nOrriaren azken aldaketa: 13 martxoa 2022, 13:21.


kritiken hemeroteka » Eta ironia lur\n« Hautaketa | Trajedia »\nEta harkadian ni / Anjel Erro / Elkar, 2002\nEta ironia lur Felipe Juaristi / El Diario Vasco, 2003-01-12\nGertatu behar zuen gurean ere, molde klasikoetara itzultzea —eta molde klasikoak aipatzen ditudanean uler bedi latinoen molde klasikoak, Horazio, Martzial eta Katulorenak—, alboko literaturetan idazle askok, eta ez denak onak, egin duten bezala, asperturik, seguru asko, poesia moderno, poesia berri usaintsu eta kirri-kirriak hartu duen bideaz; edo-eta, errealitateari —barka, egiari— zintzo izatekotan, ez-poesiak hartu duen bideaz; edo-eta poesiak hartu ez duen bideaz, edo hartu duen ez-bideaz, dena esatea zilegi bazait bederen, mundua gertatzen den oro baita, Horaziok ez, baina Wittgensteinek esana, baita hitzetan ezin dena, isiltzea hobe. Hortik norbaitek poesiaren definizioa atera zuen, hitzetan ezin dena, hitzetan nahi izana, jakin gabe ez zela poesiaz ari, baizik eta poesiaz haratago dagoen zerbaitez, erlijioaz noski.\nAnjel Erroren geziek halako esaldiak, halako egiak jo eta zilipurdika uzten ditu. Eta gustagarri zait hori, aitortu behar baitut txorakeria asko esaten dela poesiaren izenean, baina are gehiago idazten da prosaz, —barka, hitz lauz—.\nGaur egun poesia satirikoaren molde klasikoetara jotzen bada, ez da molde klasikoen edertasuna, edo edertasun-nahia, agerian uzteko, latinzale askok egiten duten moduan, bertso ezinago astun eta anpulosoak idatziz, baizik eta lerro klasikoek, antza, ironia errazago zabaltzen dutelako, haizeak hostoak hiriko plaza nagusian bezala. Anjel Erroren poesia ironikoa baita inondik inora, lehen burutik azken bururainoko ironia etengabe, ironia mikatz dotorea, ironiak behar duen bezala; izan ere, ez baita ironia zakarrik; horrek beste izena du, eta ez naiz ni izango aipatuko duena. Molde zaharretako poesia da Anjel Errorena, ongi antolatua eta ongi sartua (molde zaharretan), nola ardo berria zahagi zaharretan, edatekotan biak (ardoa nola zahagi) zahar urtetsuagoak izan daitezen. Garaiari lotua, garaiko literatur munduak demaion aitzakiaz baliatzen dena. Salbu eta: “Nik, hainbat Borges leitu ditudanak, inoiz ez dut leitu nik idatzi gabeko poema hau aipatzen omen zuen hura”. Beste meriturik ez balu ere (eta nire iritziz poema meritoso asko dago), liburua merezi duelakoan nago.


Diputatuen Kontseiluak Mubil Fundazioaren eraketa onetsi du - Artikulua - Gipuzkoa ETORKIZUNA ORAIN\nDiputatuen Kontseiluak Mubil Fundazioaren eraketa onetsi du\nGipuzkoaren gaitasunak sendotuko ditu elektromugikortasun arloan eta erreferentziako Mubil Zentroaren jarduketak sustatuko ditu.\nDiputatuen Kontseiluak «Mubil Fundazioaren» eraketa onetsi du eta baita ere fundazioaren estatutuak eta 2019. ekitaldirako lehenengo jarduketa programa. Fundazioaren xedea da “Gipuzkoako Lurralde Historikoak elektromugikortasun arloan dituen gaitasunak sendotzea, mugikortasun elektrikoaren zerikusia duen sektorea bultzatzea, eta Gipuzkoako enpresek nazioartean duten lehiakortasuna eta posizioa indartzea”.\n«Gipuzkoak automobil sektoreari lotutako industria-ehun garrantzitsua du, Euskadi osoan eragina duten enpresa handiekin eta prestakuntza eta teknologiako zentroekin, eta sektore horri laguntza eman behar zaio, pixkanaka eraldatzen joan dadin; beraz, Foru Aldundiak estrategia bat jarri du abian Gipuzkoa nazioarteko erreferente izan dadin mugikortasun elektrikoaren eta biltegiratze energetikoaren esparruan», adierazi du Imanol Lasa foru bozeramaileak. Estrategia hori artikulatzeko eta zabaltzeko sortu da Mubil Fundazioa.\nBalio proposamena da erreferentziako zentro bat sortzea elektromugikortasunaren eta biltegiratze energetikoaren alorretarako; zentro hori erabilgarri egongo da 2021rako Donostian -Eskuzaitzeta-, eta inbertsioa 19,3 milioi eurokoa izango da. Zentro horren helburu orokorra da elektromugikortasunari lotutako jarduera industriala eta teknologikoa bultzatzea, eta alor horrekin zerikusia duten ekintzailetza eta gaitasuna sustatzea. Horretarako, zentroak lurraldean dauden gaitasunak hartuko ditu oinarritzat, eta ekimenak koordinatu eta katalizatuko ditu.\nMubil Fundazioak jarduketa hauek koordinatu eta bultzatuko ditu lau helburu nagusi betetzeko: gaitasun zientifiko, teknologiko eta industrialak lerrokatzea jarduera ekonomiko berri bat sortzeko; ezagutza transferitzeko eta negozio-nitxo berriak sortzeko mekanismoak bultzatzea, enpresa-sare berria abian jartzeko, egungo negozioak eraldatzeko eta enplegu berriak sortzeko; bere jarduketak integratzea erakunde lankidetza-sare batean; eta Gipuzkoa esperimentazio gune bihurtzea mugigarritasun iraunkorrean eta metaketa alorrean.\nFundazioak dituen helburuak betetzeko, lau lan esparrutan banatuko ditu jarduerak: saiakuntza laborategiak garatzea; sektorea sustatzeko politika publikoen ezagutza, behatokia eta diseinua kudeatzea; Living Lab-a enpresen eskura jartzea; eta proiektu berrien ekintzailetza espezifikoa eta azelerazioa sustatzea. Baina ez da bakarrik egongo, harremanak sortuko baititu eragile, enpresa eta administrazio publikoaren artean, eta, horrela, fundazioaren azpiegiturak erabili ahal izango dira «jarduera ekonomiko berria eta ezagutza berria sortzeko, gure enpresak eta gure lurraldea lehiakortasunaren erreferente izan daitezen eremu horretan», azaldu du Lasak.\nForma juridiko gisa, fundazioarena aukeratu da, irabazi asmorik gabeko entitate bat delako, eta behar besteko malgutasuna eskaintzen duelako hainbat erakunde, entitate eta partikularrek parte hartzeko eta lankidetzan aritzeko, «interes orokorrekotzat» har daitekeen proiektu batean, inplikazio ekonomiko eta erabaki maila desberdinekin. Fundazio hori eratzeko, Gipuzkoako Foru Aldundiak 30.000 euroko hasierako ekarpena egingo du eta datozen ekitaldietan jarduerak sortzen dituen gastuak finantzatuko ditu.\nGipuzkoako industria, egitura ekonomikoari dagokionez, Barne Produktu Gordinaren % 45 inguru da (industria metal-mekanikoa eta horri lotutako zerbitzuak elkartuta), eta funtsezko zeregina du garapena, aberastasuna, kalitatezko enplegua eta gizarte ongizatea sortzeko bidean. Automobilaren sektorea nagusienetako bat da enplegu eta enpresei dagokienez, Euskadin 40.000 enplegu baino gehiago sortzen baititu eta 18.000 milioi eurotik gorako fakturazioa guztira; halaber, Gipuzkoa adierazgarri nagusitzat har daiteke alor horretan eta baita ere teknologiari eta kudeaketari lotutako erreferentetzat euskal industriaren esparruan.\nPertsonen eta salgaien mugikortasun sektorea oso modu nabarmenean eboluzionatzen ari da; izan ere, gero eta ibilgailu elektriko eta hibrido gehiago daude eta baita ere energia iraunkorren bidez mugitzen direnak, herritarren eta sektorearen eskaerei erantzuna emanez. «Etorkizuneko mugikortasuna elektrikoa da. Gipuzkoa bide onetik doa garapen aukera berriak sortzeko eta egun dagoen jarduera sendotzeko. Hori izango da Mubil Fundazioaren zeregin nagusia», esan du bozeramaileak.\nArtisauei bideratutako laguntza\nGipuzkoako eskulangintza sektorea sustatzeko dirulaguntzen deialdia onetsi du Diputatuen Kontseiluak; guztira 441.000 euro bideratuko dira 2019. urtean, jarduketa lerro hauen barruan: eskaintza egokitzea; banaketako eta merkatuetara iristeko formula berriak sustatzea, IKTen zeregin espezifiko batekin; irudi erakargarriago bat sortzea; eskulangintza jardueraren bideragarritasun eta iraunkortasun ekonomikoari lagunduko dioten merkataritza eta kudeaketa gaitasunak garatzea; eta sektorearen balorazio eta onarpen soziala eta profesionala lortzea, Eskulangintza Erregistroa aktibatzeko prozesuaren bidez.\nDeialdiaren bidez eskulangintzaren banaketa, produkzioa eta sorkuntza sustatu nahi dira, sektoreko harreman eredu berrietan oinarritua; eredu horiek bideratuko dira lankidetzara, antolakuntzara eta sustapenera, betiere eskulangintzaren ikuspegi soziala, kulturala eta ekonomikoa integratzeko, ahalduntzea sustatzeko, jarduera ezagutzera emateko, eta profesionaltasun, prestigio eta kalitatearen inguruan kokatzeko. Iaz 102 proiektu sustatu ziren guztira, 668.720,03 euroko inbertsioa bideratu zen, eta 15 enpresa sortu ziren, horietatik 10 emakumeek sortutakoak.\nLaguntza lerro horrek alorra modernizatzearen aldeko apustua egiten du eta, aldi berean, benetako izaera gordetzen du, oinarritzat hartuta giza hurbiltasuna, benetakotasuna, pertsonalizazioa, eta ingurumen eta iraunkortasunaren aldeko errespetua. «Gipuzkoak beti izan ditu artisau bikainak, sustrai sakoneko eta tradizio ikaragarriko jarduera baita eta gure ondare eta identitate kulturalaren zati garrantzitsua; eta, iragana edukitzeaz gain, oraina eta etorkizuna ere baditu berrikuntzari esker», esan du Lasak bukatzeko.


"Ukrainiako jendeari ahalik eta azkarren sartzea nahi dugula adierazteko garaia da" Šefčovič - EBko kazetaria\nArlesko Gai Orokorren Kontseilu informalaren ostean (martxoaren 4an), Maroš Šefčovič Batzordeko presidenteordeak esan zuen txostenen aurka ministroen artean erabateko batasuna zegoela Ukrainako herriari seinale politiko oso sendo eta argia bidali beharrari buruz EBko kide izatea posible dela.\n"Ukrainiako herria europar herria dela eta ahalik eta azkarren sartzea nahi dugula adierazteko garaia da", baieztatu du Šefčoviček. «Uste dut orain garrantzitsuena den horretan zentratu behar dugula Ukrainari etsaiaren aurkako borrokan laguntzeko eta eskaini ahal diegun edozein laguntza eskaintzeko.\n«Nire ustez, gaur egun garrantzitsua dena etorkizunean Europako mahaian EBren barruan ikusiko ditugula ziurtatzea da. Mekanika eta prozesuen garaia etorriko da gero. Orain garrantzitsuagoa den horretan zentratu behar dugu, eta hau da, Ukraina Europako herrialdetzat hartzen dugulako seinale politiko oso indartsua bidaltzea, etorkizuneko estatu kide gisa ikusten dugula eta ziur nago bultzada politiko horrekin, ahal dugula. benetan asko lortzen».\nGai erlazionatuak:Maroš ŠefčovičErrusianUkrainan\nEguneraketa: Ukrainako gerra\nNATOko aliatuak Ukrainaren gainean hegaldirik gabeko gunearen aurka daude


Central Teke (en) , Congo Swahili (en) , Pelende (en) , Lonzo (en) , Seba, Mongo (en) , Amba (en) , Lendu (en) , Lika (en) , Konjo (en) , Bala (en) , Chokwe (en) , Bembe (en) , Mbala (en) , Mayogo (en) , Mbole (en) , Ngiri (en) , Bhele (en) , Mbo (en) , Mbesa (en) , Binza (en) , Binji (en) , Guru (en) , Budu (en) , Bwile (en) , Bangubangu (en) , Sanga (en) , Bushong (en) , Mituku (en) , Beeke (en) , Furu (en) , East Teke (en) , Zimba (en) , Ngelima (en) , Ndunga (en) , Ngbee (en) , Mvuba (en) , Tetela (en) , Logo (en) , Shi (en) , Bozaba (en) , Bwela (en) , Buyu (en) , Ngiti (en) , Ndolo (en) , Ndo (en) , Aushi (en) , Nyanga-li (en) , Nyali (en) , Nyanga (en) , Pagibete (en) , Bila (en) , Bira (en) , Ombo (en) , Baka (en) , Dengese (en) , Dzando (en) , Nkutu (en) , Enya (en) , Fuliiru (en) , Pende (en) , Bendi (en) , Hungana (en) , Bwa (en) , luna (en) , Baali (en) , Poke (en) , Bomboma (en) , Gendza (en) , Salampasu (en) , Hunde (en) , Mamvu (en) , Ngando (en) , Foma (en) , Hema (en) , Ndaka (en) , Hendo (en) , Hemba (en) , Lombo (en) , Havu (en) , Budza (en) , Ruund (en) , Nzakara (en) , Kaliko (en) , Sere (en) , Ngbinda (en) , Sengele (en) , Monzombo (en) , Mbandja (en) , Mbaka (en) , Holoholo (en) , Songe (en) , Ngombe (en) , Suku (en) , Kaiku (en) , Kabwari (en) , Sonde (en) , Songola (en) , Soko (en) , Kete (en) , Tagbo (en) , Holu (en) , Nande (en) , Kari (en) , Ngbundu (en) , Lese (en) , Loki (en) , Talinga (en) , Kwese (en) , Moingi (en) , Kanyok (en) , Tabwa (en) , Kele (en) , Lugbara (en) , Kango (en) , Mba (en) , Komo (en) , Kusu (en) , Lalia (en) , Lala-Bisa (en) , Vanuma (en) , Tembo (Kitembo) (en) , Lengola (en) , Mangbutu (en) , Wongo (en) , Boma (en) , Londo (en) , Losengo (en) , Lwalu (en) , Ma (en) , Ding (en) , Yela (en) , Dongo (en) , Gbanzili (en) , Alur (en) , Avokaya (en) , Yaka (en) , Mündü (en) , Mfinu (en) , Lamba (en) , Ngbaka Gbaya (en) , Mpuono (en) , Omi (en) , Lele (en) , Pambia (en) , Sakata (en) , Luba-Katanga (en) , Lingala, Tiene (en) , Yansi (en) , Mangbetu (en) , Asoa (en) , euskera, Bemba (en) , Mono (en) , Lunda (en) , Kaonde (en) , Kikongo, kinyaruanda, Sango, Bango (en) , Bangba (en) , Luba-Kasai (en) , Barambu (en) , Bamwe (en) , Kakwa (en) , Gobu (en) , Kela (en) , Kiyombe (en) , Togbo-Vara Banda (en) , Mabaale (en) , Gilima (en) , Mayeka (en) , Yamongeri (en) , Langbashe (en) , Ntomba (en) , Nyindu (en) , San Salvador Kongo (en) , Ngongo (en) , Likila (en) , Samba (en) , Tembo (en) , Kango-Sua (en) , Ndobo (en) , Hamba (en) , Kpala (en) , Lombi (en) , Kwami (en) , Kanu (en) , Lega-Shabunda (en) , Nsong (en) , Ngundu (en) , Yango (en) , Joba (en) , Lega-Mwenga (en) , Southern Ngbandi (en) , Northern Ngbandi (en) , Mid-Southern Banda (en) , Buraka (en) , Boko (en) , Kituba (en) , Ngul (en) , Efe (en) , Zande (en) , Bangala (en) , Ntomba-Bolia (en) , Bangi (en) eta Bomboli (en)\nAfrikako herrialderik zabalenetan bigarrena da, Aljeriaren ondotik, eta zatirik handienean Kongo ibaiaren arroan kokaturik dago. 200 etnia baino gehiago bizi dira bertan, gehienak bantuak. Frantsesa da hizkuntza ofiziala, baina hizkuntza eta dialekto ugari mintzatzen dira; horietako lau nazio hizkuntzatzat harturik daude: lingala (lingua franca), swahilia, kikongoa eta tshilubera.\nAintzira sail batek hartzen du herrialdearen ekialdea: Albert (5.300 kilometro koadro, Ugandako mugan), Eduardo (2.325 kilometro koadro, Ugandako mugan), Kivu (2.700 kilometro koadro, Ruandako mugan), Tanganyika (32.900 kilometro, Tanzania, Burundi eta Zambiarekin partekatua), Mweru (5.120 kilometro kuadro, Zambiako mugan). Aintzira ugari dago Kamalondoko sakonunean, herrialdearen hego-ekialdean; Upemba da handiena (530 kilometro koadro).\nKongoko Erresuma edo Manikongokoa, lurraldez gehien hedatu zen aldian (XV-XVI. mendeak) Kongo Beheretik Kwanza ibairaino zegoen zabaldua, iparretik hegora, eta Kwango ibaitik Atlantikoko kostaldera, ekialdetik mendebaldera. Erresuma hori europarrak iritsi aurretik existitzen bazen ere, ondoren jakin izan da haren berri zehatzagoa. Kongoko erregeek oso harreman onak izan zituzten europarrekin, portugaldarrak 1482an hara iritsi ziren orduko; 1491n Kongoko erregea bataiatu egin zen, Joan I.a izenez. Haren seme Emanuel I.ak Europako joerak eta administrazioaren antolamendua kopiatu zituen, baina Afrikako ohitura eta tradizio askori eutsi zien. Erresuma horretan garrantzi handia izan zuen esklaboen salerosketak; Ngolatik (gaurko Angolatik) ekartzen zituzten, eta Mpindako portuan, Kongo ibaiaren bokalean, merkaturatzen zituzten.\nKongoko Estatu Burujabean egindako sarraskiak hain ziren lazgarriak Londres eta Brusela inarrosi zituztela. 1904an Roger Casement britainiar kontsulak egindako txostenak baieztatu zuen gehiegikeria horiek egiazkoak zirela. Horiek horrela, 1908an Leopoldok Belgikako gobernuaren esku utzi behar izan zuen bere jabetza; aurrerantzean, Kongo Belgikarra izena eman zitzaion koloniari. Gobernadore nagusia zen administrazio kolonialaren burua; haren egoitza Boman egon zen hasieran, 1926an Léopoldvillera lekualdatu zuten arte. Baliabide naturalen esplotazioak jarraitu zuen izaten belgikarren helburu nagusia, eta trenbideak eraiki ziren Katangako mineralak, kobrea batez ere, garraiatu ahal izateko. Baina, estatus berriarekin, biztanleen bizi baldintzak hobetu ziren.\nAzkar okertu ziren Kabilaren eta haren aliatuen arteko harremanak, besteak beste, presidente berriak baztertu egin zuelako hutuen milizien aurka egitea. Bigarren matxinada bat hauspotu zuen orduan Ruandak 1998an. Zimbabwe, Angola, Namibia, Txad eta Sudango soldaduek esku hartu zuten Kongoko erregimen berriari laguntzeko, eta Kongoko Bigarren Gerra deitu zitzaion gatazka odoltsua hasi zen. Borroka plaza erraldoi bat bilakatu zuten herrialdea. Gutxienez 11 herrialde nahastuta zeuden, eta lau eragin gunetan zatitu zen herrialdea. Milizia eta talde armatuak erruz ugaritu ziren. Batez ere odoltsua izan zen gatazka ekialdean, gobernuak bultzatutako talde armatuen jardunagatik. Oro har, talde armatuek zibilak hartu zituzten jomugan. 1999an, aldeek bake hitzarmena sinatu zuten, baina NBEk bidalitako soldaduek ez zuten lortu gatazka baretzea. Batez ere, ekialdean jarraitu zuten borrokek; izan ere, lurralde hori diru iturri handia da, handik ateratzen direlako legez kanpo balio handiko mineral batzuk: koltana, kasiterita eta diamanteak.\n2019an 91.931.000 biztanle zituen. Adinka, honela dago banaturik biztanleria: 0-14 urte bitartekoak %41,2 dira, 15-24 urte bitartekoak %21,5, 25-54 urte bitartekoak %31, 55-64 urte bitartekoak %3,6 eta 65 urtetik gorakoak %2,7. Bizi itxaropena 58,1 urtekoa da; 56,5 urtekoa gizonezkoena eta 59,7 urtekoa emakumezkoena (2018ko zenbatespenak).\nHerrialdean 242 hizkuntza inguru hitz egiten dira, eta horietako lauk daukate nazio hizkuntza estatusa: kikongoak, lingalak, tshiluberak eta swahiliak. Belgikako kolonia zenean, lau hizkuntza nazionalak erabiltzen ziren lehen hezkuntzan. Horren ondorioz, europar kolonialismoaren garaian jatorrizko hizkuntzetan alfabetatzen ziren Afrikako herrialde bakarrenetarikoa izan zen. Lingala izan zen armada kolonialaren (Force Publique) hizkuntza ofiziala, Belgikaren agindupean, baina, azken urteetako matxinaden ondoren, armadaren parte batek, batez ere ekialdean, swahilia erabiltzen du.\n2017an Kongoko Errepublika Demokratikoko Barne produktu gordina 68.600 milioi dolarrekoa zen (munduko 103.a) eta per capita errenta 800 dolarrekoa (munduko 226.a). Kopuru horrek adierazten duen bizi maila apala ez dator bat Kongoko Errepublika Demokratikoa Afrikako herrialde aberatsenetako bat izatearekin, baina independentziaren ondoren piztu diren gerra zibilen, administrazio eta gestio kaskarraren eta ustelkeria politikoaren ondorioa besterik ez da hori. 2003ko bake akordioen ondoren egoera zertxobait hobetu bazen ere, egonkortasunik eza, burokrazia eta ustelkeria oztopo handiak dira garapen ekonomikorako.\nAzken aldaketa 25 ekaina 2022(e)an, 20:00(e)tan\nOrriaren azken aldaketa: 25 ekaina 2022, 20:00.


Umeek ondo pasatzeko materialak | BBK Family\n2020, apirila, 28 2020, apirila, 14\nFamily BBK-tik saiatzen ari gara artikuluak, jarduerak, bideoak, online prestakuntza eta pertsona adituko aholkuak zuri eskainiz konfinamendua coronavirus-agatik hobeto eramaten laguntzen. Horren harira, seme-alaba txikiak dibertitzen diren bitartean etxetik lan egin ahal dezazun, zuri laguntzen beste baliabide bat abiarazten dugu. Hartarako, Kieto Parao-rekiko kolaborazio bat hasi dugu joko-materialak eskaintzeko eta seme-alabek ondo pasatzeko.\nBadakigu seme-alabek ez gaitzatela eten eragiten duen material magikorik ez dagoela, hain zuzen ere, haiek hori egitea arrunta da, eta garrantzitsua da guk haienganantz erabilgarritasun emozional eta fisikoa ere izatea. Orain, beharbada mago bihurtu dugunak izan gaitezen gu saiatzen garelako lana gure seme-alabekin bateratuz malabar egiten, eta agian egiten era berriak ikasi ditugu eta moldatu gara.\nEspero dugu material honek laguntzea nolabait etxean geratzea garrantzitsua den denbora honetan. Ez du inprimatzaile behar, tablet-ean edo ordenagailuan deskarga dezakezu eta harekin jolas daitezela. Egunero zuzendutako material berriak eskainiko dizkizugu adin zehatzetara doako eran deskargatu ahal ditzazun.\nDeskargatu hemen 4 urte baino gehiagorako materiala\nDeskargatu hemen 6 urte baino gehiagorako materiala\nDeskargatu hemen 8 urte baino gehiagorako materiala\nDeskargatu hemen 4 urte baino gehiagoko materiala\nDeskargatu hemen 6 urte baino gehiagoko materiala\nDeskargatu hemen 8 urte baino gehiagoko materiala\nDeskargatu hemen 8 urte baiho gehiagorako materiala\nKategoriak BBK Family, coronavirus, COVID-19 Etiketak Etxetik lan egin, kieto parao, umeentzako materiala Bidalketen zehar nabigatu


Irekia Eusko Jaurlaritza - Gobierno Vasco :: Gobernu-kontseiluak Eusko Jaurlartizaren Zerbitzu Juridikoa berrantolatzeko eta eraberritzeko lege-proiektua onartu du\nGobernu-kontseiluak Eusko Jaurlartizaren…\n\nGobernu-kontseiluak Eusko Jaurlartizaren Zerbitzu Juridikoa berrantolatzeko eta eraberritzeko lege-proiektua onartu du Iturria: Irekia\n\n\n\n\n\nProiektuak espezializazio berria sortzen du funtzionarioen kidegoan; hain zuzen, «Letradua»rena, kualifikazio eta konpetentzia maila handikoa.\n2015-2018ko Unibertsitate Plana\nGobernu-kontseiluak datozen lau urteetarako konpromiso-kredituak sortzea onartu du. 138.730.703 euroko balioa izango dute, eta haien helburua Euskal Herriko Unibertsitateari, Deustuko Unibertsitateari eta Mondragon Unibertsitateari 2016-2019 aldian dagozkien kontratu-programen zuzkidurak egokitzea izango da.\nGobernu-kontseiluak iragan 2014ko abenduaren 27an onartu zuen 2015 -2018 aldirako Unibertsitate Plana, aurreko planen ahaleginei beste bultzada bat emateko gaitasunak sortzen eta Euskadiko erronka sozioekonomikoei erantzuteko tresnak indartzen. Hala, Europako Goi Mailako Hezkuntzaren Esparruan eta Europako Ikerketako Esparruko desafioei aurre egiteko prest egongo da Euskadiko unibertsitate-sistema. Izan ere, arreta berezia jartzen dio eragileen nazioartekotzeari, trebakuntzan, ikerketan eta transferentzian bikaintasuna eta kalitatea sustatzeko.\nHorrenbestez, plan horren esparruan, Euskadiko unibertsitate-sistema osatzen duten unibertsitateekin kontratu-programak sinatu behar dira.\nKontratu-programak indarreanko unibertsitate-planaren esparruan sinatu dira, eta unibertsitateak finantzatzeko tresna bat dira. Unibertsitateek eta Eusko Jaurlaritzak irakaskuntza, ikerketa eta kudeaketa hobetzeko helburuen mende daude.\nBigarren hezkuntzako institutu berria Ugao-Miraballesen\nGobernu Kontseiluak Ugao-Miraballesen bigarren hezkuntzako institutu berria eraikitzea onartu du.\nInstalazio berriek 4.500 metro koadro izango dituzte, eta 200 ikaslerentzat izango dute lekua. Institutu berriak hezkuntzarako ekipamendu osoa eta modernoa edukiko du: laborategia, jangela, gimnasioa, liburutegia edota musikarako ikasgelak.\nSei milioi eta erdi euroko inbertsioa izango da, eta obrak urte amaiera baino lehen esleituko dira.\nGaur, halaber, datozen bi urteetako unibertsitatez kanpoko eskola-garraioa finantzatzeari argi berdea eman da. Inbertsioa 7,2 milioi eurokoa izango da, guztira 86 ibibide eskainiko dira, 4.000 ikasleentzako.\nEusko Jaurlaritzak hainbat akordio onartu ditu gaur, Memoriaren Bizikidetzaren eta Giza Eskubideen Institutua abiarazteko; horrenbestez, Eusko Legebiltzarraren mandatua betez. Zehazki, Iñigo Urkullu lehendakaria institutu berriko presidente gisa eta Aintzane Ezenarro zuzendari gisa izendatzeko akordioa onartu du gobernu-kontseiluak. Orobat onartu ditu jarduna hasteko dekretua eta institutuarentzako aurrekontuak zehaztekoa.\nInstitutuak datorren uztailaren 1ean abiaraziko du bere jarduna, eta Bilbon, Euskadiko Agiritegi Historikoan, izango du egoitza. Aurten, 550.000 €ko aurrekontua izango du erakunde berriak eskuragarri, bai eta sei pertsonak osatutako lantalde tekniko bat ere, Aintzane Ezenarro buruan. Orain arte, Bakegintza eta Bizikidetzarako Idazkaritzan, biktimei arreta emateko aholkularia izan da Ezenarro.\n*Bakegintza eta Bizikidetzarako idazkari nagusiak, Jonan Fernandezek, eta Institutuko zuzendariak, Aintzanez Ezenarrok, agerraldi publikoa deitu dute biharko, erakundearen erronkak eta lan-egutegia aurkezteko.\nEusko Jaurlaritzaren Kontseiluak hartutako erabaki nagusiak (2015.06.23)\nintervencion_erkoreka_gober... behera kargatu (40 MB)\nerkoreka_instituto_berria_e... behera kargatu (1 MB)\nerkoreka_unibertsitate_plan... behera kargatu (900 KB)\nerkoreka_lege_proiektua_eu.mp3 behera kargatu (1 MB)\nerkoreka_memoriaren_institu... behera kargatu (900 KB)\nerkoreka_instituto_berria_e... 20 MB\nerkoreka_lege_proiektua_eu.mp4 20 MB\nerkoreka_memoriaren_institu... 20 MB\nerkoreka_unibertsitate_plan... 20 MB


Black Friday, Fair Saturday — Eibar.ORG | Eibarko peoria\nHemen zaude: Hasiera / Blogak / Amatiño / Black Friday, Fair Saturday\nAmatiño 2018/11/20 09:00\nHurrengo asteburuan sumatu ahal izango ditugu, gure artean, euskal dominaren bi aurpegiak. Ostiralean, Black Friday eta, larunbatean, berriz, Fair Saturday. Deitura biak ingelesez, gero eta mundializazio nabarmenagoaren adierazgarri.\nBlack Friday, zenbait sofismaren gainetik, ezer izatekotan kontsumo-eguna da. Kontsumitzeko ez ezik, kontsumoa goratzeko eguna, kontsumoaren erregetza gurtzeko eguna.\nEuskal hiritarren %46k hirurehunen bat euro gastatuko omen ditu bakoitzak; hau da, guztira 450 milioi euro besteko erosketak, zeinetatik, erdiak inguru, internetez egingo diren. Hau da, euskal dendetatik kanpora eta salerosketei darizkien zergak euskal erakundeei ordaindu gabe.\nJakina, inork ez gaitu horretara behartzen. Egiten dugu ahal dugulako eta nahi dugulako. Nolabait esateko, gure esku dagoelako. Martxa honetan, egunen batean esnatu edo izartuko gara, kale-bazterreko dendarik gabe eta erakundeen aurrekontuak orekatu ezinik baina, tira, gero gerokoak.\nOstiral biharamunean, berriz, larunbatez, Fair Saturday, artearen eta kulturaren bitartez mundua aldatzeko eguna. Black Friday baldin bada Estatu Batuetan asmatu eta munduan barrena zabaldu den kontsumo zoro eguna, Fair Saturday da Euskal Herrian sortu eta mundu zabalera ialgi nahi den elkartasun-egun justua.\nOrain lau urte eskas hemen asmatu eta bertako 17 kanta-taldek ereindako haziak milaka ekitaldi bilduko ditu aurten, hainbat naziotako ehundaka hiri eta herrialdetan zehar, eta miloika lagun elkarlanean jarriko.\nEuskal Herriko ekitaldirik nagusiena Bilbon eratuko da. Sei-zazpi mila ikusentzuleren aurrean, mila inguru kantari arituko dira elkarrekin oholtza gainean, Benito Lertxundi tarteko.\nBlack Friday eta Fair Saturday. Domina berberaren aurpegi kontrajarriak. Gizarte anitza omen da gurea. Anitza eta trabesa. Dóctor Jekyll eta Mister Hyde, biak bizi dira-eta gure baitan. Hyde jaunak, antza, aurrea hartu duen arren.


Bederatzi eta hamahiru urte artera zigortu dituzte prozesu subiranistaren buruzagiak | Mundua | Berria\nEgun osoan protestak egin zituzten atzo epaiaren aurka. Irudian, Valentzian egindako bat . KAI FORSTERLING / EFE Tamaina handiagoan ikusi\nEspainiako Auzitegi Gorenak bederatzi eta hamahiru urte arteko espetxealdira zigortu ditu 2017ko urriaren 1ean Katalunian independentzia erreferenduma antolatu zuten buruzagi independentistak. Kartzelaldi guztiak batuta, ia ehun urte dira: Oriol Junquerasek jaso du zigorrik handiena, hamahiru urteko espetxealdia eta hamahiru urteko inhabilitazioa, eta Jordi Sanchezek eta Jordi Cuixartek txikienak, bederatzi urteko kartzelaldiak eta beste hainbeste urteko inhabilitazioak.\nGorenak bat egin du Estatuaren Abokatutzak defendaturiko tesiarekin, eta auzipetuak sedizioagatik eta dirua bidegabe erabiltzeagatik kondenatu ditu; ez, hortaz, matxinadagatik, fiskaltzak nahi bezala.\nAuzitegiko epaileen arabera, kondenatuek ez zuten independentzia gauzatu nahi izan, Espainiako Gobernuarekin negoziazio bat abiatzea baizik. Horregatik uste dute U-1ean ustez izandako indarkeria ez zela izan matxinada delituak eskatzen duenaren gisakoa; argudiatu dutenez, ordena publikoa nahasi egin zuten, baina ez zuten helburutzat jarri Espainiaren osotasuna haustea. Era horretara azaldu dute, atzo kaleraturiko epaian, sedizioagatik zigortzeko erabakia: indarkeria egon zela, baina soilik une jakin batzuetan, ez «tresna modura».\nManuel Marchena buru duen epaimahaiak uste du prozesu subiranistako ekintzak eta erabakiak «hitzartuak» izan zirela, eta horren adibidetzat jarri du 2017ko irailaren 20an Ekonomia Kontseilaritzaren egoitzan egindako protesta, «sedizio estrategia» baten parte zelakoan.\nArgudio horiek guztiak kontuan hartuta, hamabi urteko kartzelaldira eta hamabi urteko inhabilitaziora zigortu dituzte Raul Romeva, Jordi Turull eta Dolors Bassa, sedizioagatik eta diru publikoa bidegabeki erabiltzeagatik.\nCarme Forcadellek 11 urte eta sei hilabeteko kartzelaldia eta 11 urte eta sei hilabeteko inhabilitazio zigorrak bete beharko ditu, sedizioagatik; eta Joaquin Fornek eta Josep Rullek hamar urte eta sei hilabeteko espetxealdia, eta sei hilabeteko inhabilitazioa, delitu beragatik. Santi Vilari, Carles Mundori eta Meritxell Borrasi 60.000 euroko isunak eta urtebete eta zortzi hilabeteko inhabilitazioak ezarri dizkiete, desobedientziagatik.\nDelitu horretaz, gatazkatsua bilakatuko den azalpena egin dute: aitortu dute batez ere Cuixartek defendatu duen desobedientzia «edozein kultura politiko helduren ondasun ukaezina» dela, baina zehaztu dute estrategia horrek ezin duela «erabaki judizialik eragotzi».\n493. orrialdeko sententzian, epaileek soilik 36 orrialde erabili dituzte «frogaturiko ekintzak» azaltzeko; horietako bi orrialde besterik ez, epaiketako egun garrantzitsuenetako batez aritzeko, 2017ko urriaren 1az. Deigarriena izan da 193 orrialdetan azaldu dutela prozesuan ez zirela urratu auzipetuen oinarrizko eskubideak.\nSententzia kaleratuta, buruzagi independentistek behin-behineko espetxealdian izateari utzi diote, eta gehienez bi hilabete barru jakingo dute bigarren ala hirugarren graduko presoak izango diren. Hori zehaztea Tratamendu Batzordearen zeregina izango da, Gorenak hala zehaztu baitu epaian.\nZigortuentzat, hirugarren gradua lortzea litzateke testuingururik positiboena, egunean zehar espetxetik ateratzeko aukera izango luketelako: esaterako, astegunetan soilik gaua pasatu beharko lukete kartzelan. Horren ondoren letorke baldintzapeko askatasuna, zigorren bi herenak betetzerakoan; estatus hori lortzen lehenak Sanchez eta Cuixart izango lirateke, 2023ko udazkenean, eta Junquerasek itxaron beharko luke gehien, 2026ko udaberrira arte. Gainontzeko presoek bi data horien artean jasoko lukete.\nBigarren graduaren kasuan, buruzagi independentistek irteera baimenak lortzeko aukera izango lukete asteburuetan edo jai egunetan. Bigarren graduan egonik, hirugarren gradurako progresiorako aukera lukete, irteera baimenak ez ezik baldintzapeko askatasuna ere eskuratu ahal izateko.\nHalere, Espainiako Espetxe Araudiko 100.2. artikuluaren arabera, «talde teknikoak Tratamendu Batzordeari proposa liezaioke gradu bakoitzaren ezaugarriak batzen dituen [zigorraren] exekuzio modelo bat hartzeko». Hori gertatuz gero, auzipetuak behin-behinean kalean egon litezke datozen hilabeteotan, bigarren graduan egonda ere.\nFiskaltzak, baina, balizko erabaki horiei helegitea jartzeko aukera du, baita batzordeak hartuko duen erabakiari ere. Epaiketako fiskalek eskatua zuten akusatuei hirugarren gradurik ez ezartzeko zigorraren erdia beteta izan arte, baina Goreneko epaileek uko egin diote eskari horri.\nHortaz, buruzagi independentistek hirugarren gradua eskuratu ahal izango dute zigorra indarrean jarri eta berehala. Gorenak zehaztu du hark ezin dituela aurrez debekatu espetxe zaintzak har ditzakeen erabakiak, baina ohartarazi du berea izango dela azken hitza espetxe onurei dagokienean.\nKondenatuen abokatuek jakinarazita zuten helegiteak aurkeztuko dizkiotela sententziari —Vox alderdiak ere egingo du, matxinadagatik ez zigortzeagatik—, eta hainbat auzitegitara jo dezakete, helegiteak ukatzen badizkiete.\nEspainiako Auzitegi Konstituzionalera jotzea da lehen pausoa, babes helegite baten bidez. Hori aurkeztea ezinbestekoa da gero Giza Eskubideen Europako Auzitegira joateko. Prozesuak, baina, urte asko iraun litzake, Konstituzionalak ez duelako epemugarik helegiteez erabakia hartzeko.\nSententzia kaleratzean izan ziren erreakzioen artean, Carles Puigdemont Kataluniako presidente kargugabetuarena zen gehien espero zenetako bat, batez ere Pablo Llarena Goreneko epaileak atzo jakinarazi zuenean berriz indarrean jarri zuela haren kontrako euroagindua, sedizioa eta dirua bidegabe erabiltzearen delituengatik. «Epaiak baieztatu egin du estrategia errepresioarena eta mendekuarena dela», adierazi zuen atzo Bruselan Puigdemontek, Meritxell Serret, Antoni Comin eta Lluis Puig kontseilari kargugabetuak alboan zituela.\nLlarenaren eskaria Belgikako Fiskaltzaren esku dago jada, eta, iraganean egin bezala, oraingoan ere justiziarekin kolaboratzeko asmoa dutela jakinarazi zuen atzo Paul Bekaert Kataluniako presidente kargugabetuaren abokatuak: «Fiskalarekin hitz egingo dugu, eta nire bezeroa ez da ezkutatuko epailearen aurretik pasatzeko deia egiten badiote. Belgikako justiziarekin elkarlanean arituko da. Konfiantza du justizian, horregatik dago Bruselan».\nOrain, fiskaltzak auzitegi bati emango dio kasua, eta horrek Puigdemontek Espainiaratzea onartuko balu, Kataluniako presidente kargugabetuak aukera luke helegite bat aurkezteko apelazio auzitegi batean; horrek ere baiezkoa emango balu, pauso bera eman lezake kasazio auzitegi batean. Hortaz, kasuak hainbat hilabete iraun litzake.\nAtzokoa Puigdemonten aurka aurkezturiko hirugarren euroagindua da. Lehena Espainiako Auzitegi Nazionalak aurkeztu zuen duela bi urte, baina Gorenak bertan behera utzi zuen kasua haren eskuetara pasatu zenean. Bigarrena izan zen, Kataluniako presidente kargugabetua Alemaniara joan zenean; kasu horretan, Schleswig-Holsteingo Lurralde Auzitegiak ebatzi zuen «onartezina» litzatekeela matxinadagatik Espainiaratzea, hori soilik diru publikoa bidegabeki erabiltzeagatik egin zitekeelako. Llarenak Puigdemonten Espainiaratzea baztertu zuen.\nEspainiako Gorteetarako hauteskundeetarako hilabete baino gutxiago falta dela iritsi da Gorenaren sententzia. Kataluniako Gobernuaren eta Espainiakoaren harremana are gehiago okertu dezakeen epaia da, Quim Torra Kataluniako presidenteak eta mugimendu independentistak absoluzioa eskatu baitzuten.\nGaur-gaurkoz, bi aldeek gatazka konpontzetik nahiko urrun daudela erakutsi dute adierazpen publikoen eta erabakien bidez, eta ziurrenik egoera ez da bideratzen hasiko zigortuak kartzelatik ateratzen diren arte.\nGorenak, gainera, independentisten eskari nagusietako bati buruz esandakoak hautsak harrotuko ditu: epaileentzat, «ez dago nazioarteko itunik erabakitze eskubidea kodifikatu duenik». Oraingoz, Torrak bilera bat eskatu die Pedro Sanchez Espainiako presidenteari eta Felipe VI.a erregeari.


EMOZIOEKIN JOLASEAN | Zientzia Astea\nBizi itzazu emozioak, ikasi identifikatzen eta jakin nola eragiten dizuten bizitzan eta osasunean. Emozioetara hurbildu nahi dugu ikuspegi ludiko eta dinamiko batetik, emozioak bizi, sentitu, gozatu, ulertu, zaindu… Aukera izango dugu poligrafoa erabiltzeko, eta ikusteko nola erlazionatzen dituen erreakzio emozionalak eta parametro fisikoak. Ikusiko dugu nola emozioak aldaketa fisiologikoetan islatzen diren: EKG, arnasaren bolumena eta maiztasuna, bihotz taupaden maiztasuna, izerdia… Halaber, erlaxazioa probatuko dugu, ikusteko zein onuragarria den emozioak kontrolatzeko.\nTxikienak emozioak igartzen jolastuko dira. Zer sentitzen duzu hau edo bestea gertatzen zaizunean? Zer gertatzen zaio urliari? Aztertuko dugu zelan sentitzen garen egoera jakin batzuetan. Zer gertatzen zait?\nLau tailer ezberdin egongo dira: “emoziak eta irudiak”, “erlaxamendua”, “poligrafoa” eta “emoziozko asmakisunak”, tailer bakoitzean izena eman behar da parte hartzeko.\nParte hartzaile kopurua: 40, Erlaxamendu tailerran 30 izango dira\nPublikoa: asmakinzun tailerran umeak, gainontzekoetan gazteak eta helduak\n10:00 Emozio handiko irudiak,bideoak eta filmetako zatiak esaterako, ikusi eta aztertu.\n11:00 Erlaxamendu tailerra\n12:00 poligrafo tailerra\n13:00 Emoziozko asmakizunak\n10:00 euskara/gaztelera: 22 leku geratzen dira!\n11:00 euskara/gaztelera: Azkar ibili! Leku bakarra geratzen da\n12:00 euskara/gaztelera: 9 leku geratzen dira!\n13:00 euskara/gaztelera: 3 leku geratzen dira!